cyanic-selkie/wikianc huggingface dataset:
ഗോസ്റ്റ് ഫെസ്റ്റിവൽ
ചില കിഴക്കൻ ഏഷ്യൻ രാജ്യങ്ങളിൽ നടക്കുന്ന പരമ്പരാഗത ബുദ്ധ, താവോയിസ്റ്റ് ഉത്സവമാണ് ഗോസ്റ്റ് ഫെസ്റ്റിവൽ. ഇത് ഹംഗറി ഗോസ്റ്റ് ഫെസ്റ്റിവൽ, സോങ്‌യുവാൻ ജി (中元節), ഗുയി ജി (鬼節) അല്ലെങ്കിൽ യൂലാൻ ഫെസ്റ്റിവൽ (പരമ്പരാഗത ചൈനീസ്: 盂蘭盆 節; ചൈനീസ്: 盂兰盆 节; പിൻയിൻ: യെലാൻപാൻജി) എന്നും അറിയപ്പെടുന്നു. ചൈനീസ് കലണ്ടർ (ഒരു ലൂണിസോളാർ കലണ്ടർ) അനുസരിച്ച്, ഏഴാം മാസത്തിലെ 15 ആം രാത്രിയിലാണ് (തെക്കൻ ചൈനയുടെ ചില ഭാഗങ്ങളിൽ 14) ഗോസ്റ്റ് ഫെസ്റ്റിവൽ ആഘോഷിക്കുന്നത്.
ആവണി അവിട്ടം
ആവണി മാസത്തിലെ അവിട്ടം നാൾ. ഹിന്ദു ആചാര പ്രകാരം പ്രാധാന്യം അർഹിക്കുന്നു.ഈ ദിവസം പൂണൂൽ മാറ്റുന്നതോടെ ബ്രാഹ്മണർ ഒരു വർഷം മുഴുവൻ ചെയ്ത പാപങ്ങളിൽ നിന്ന് രക്ഷ നേടുകയും പുതിയ പൂണൂലിലൂടെ പുതിയൊരു രക്ഷാ കവചം അണിയുകയും ചെയ്യുന്നു എന്നാണ് സങ്കൽപ്പം.തെക്കീ ഇന്ത്യയിലാണ് ആവണി അവ്ട്ടം എന്നപേരിൽ അഘോഷം നടക്കറുള്ളത്. പ്രത്യേകിച്ച് ബ്രാഹ്മണരാൽ ഇത് ആഘോഷിക്കുന്നു.ആവണി അവിട്ടത്തിന് ഇത്തരമൊരു രക്ഷാ സങ്കൽപ്പം ഉള്ളതുകൊണ്ടാവാം ഇതേ ദിവസം ദേശ വ്യാപകമായി രക്ഷാ ബന്ധൻ ഉത്സവമായി ആഘോഷിക്കുന്നത്.
ബ്രാഹ്മണർ അന്ന് പൂണൂൽ മാറ്റി പുതിയ പൂണൂൽ ധരിക്കുകയും പൂർവ ഋഷിമാരെ സ്മരിച്ച് അർഘ്യം ചെയ്യുന്നു. ഉപാകർമ്മം എന്നാണ് ഈ ദിവസത്തെ ആചാരത്തിന് പേർ. ഈ ദിവസം വേദോച്ചാരണവും മന്ദ്രോച്ചാരണവും നടത്തുന്നത് വളരെ ശുഭകരമായാണ് കണക്കാക്കുന്നത്.
ഗോസ്റ്റ് ഫെസ്റ്റിവൽ
പതിനഞ്ചാം ദിവസം സ്വർഗ്ഗത്തിന്റെയും നരകത്തിന്റെയും ജീവജാലങ്ങളുടെയും മേഖലകൾ തുറന്നിരിക്കുന്നു. താവോയിസ്റ്റുകളും ബുദ്ധമതക്കാരും മരണപ്പെട്ടവരുടെ കഷ്ടപ്പാടുകൾ കൈമാറുന്നതിനും പരിഹരിക്കുന്നതിനുമായി ആചാരങ്ങൾ അനുഷ്ഠിക്കുന്നു. മരിച്ചവരെ ആരാധിക്കുന്നതാണ് ഗോസ്റ്റ് മാസത്തിൽ അന്തർലീനമായിരിക്കുന്നത്. പരമ്പരാഗതമായി പിൻഗാമികളുടെ ഭക്തി അവരുടെ മരണത്തിനുശേഷവും അവരുടെ പൂർവ്വികരിലേയ്ക്ക് എത്തുന്നു. ആചാരപരമായ ഭക്ഷ്യ വഴിപാടുകൾ തയ്യാറാക്കൽ, ധൂപവർഗ്ഗം കത്തിക്കൽ, ജോസ് പേപ്പർ കത്തിക്കൽ എന്നിവയും പൂർവ്വികരുടെ സന്ദർശന ആത്മാക്കൾക്കായി വസ്ത്രങ്ങൾ, സ്വർണം, മറ്റ് മികച്ച വസ്തുക്കൾ എന്നിവ പോലുള്ള ഭൗതിക വസ്തുക്കളുടെ ഒരു പേപ്പിയർ-മാച്ചെ രൂപം എന്നിവയും ഗോസ്റ്റ് മാസത്തിലെ പ്രവർത്തനങ്ങളിൽ ഉൾപ്പെടുന്നു. കുടുംബത്തിലെ മരണപ്പെട്ട ഓരോരുത്തർക്കും സമൃദ്ധമായ ഭക്ഷണം (പലപ്പോഴും വെജിറ്റേറിയൻ ഭക്ഷണം) നൽകുന്നു. മരണപ്പെട്ടവരെ അവർ ഇപ്പോഴും ജീവിക്കുന്നതുപോലെ പരിഗണിക്കുന്നു. പൂർവികാരാധനയാണ് ക്വിങ്‌മിംഗ് ഫെസ്റ്റിവലിനെ ഗോസ്റ്റ് ഫെസ്റ്റിവലിൽ നിന്ന് വ്യത്യസ്തമാക്കുന്നത്. കാരണം മരണമടഞ്ഞ എല്ലാവർക്കും പഴയതും യുവതലമുറയും ഉൾപ്പെടെയുള്ളവർ ആദരാഞ്ജലികൾ അർപ്പിക്കുന്നത് ഇതിൽ ഉൾപ്പെടുന്നു. മറ്റ് ഉത്സവങ്ങളിലെപ്പോലെ മിനിയേച്ചർ പേപ്പർ ബോട്ടുകളും വിളക്കുകളും വാങ്ങുകയും വെള്ളത്തിലൂടെ ഒഴുക്കുകയും ചെയ്യുന്നു. ഇത് പൂർവ്വികരുടെയും മറ്റ് ദേവതകളുടെയും നഷ്ടപ്പെട്ട പ്രേതങ്ങൾക്കും ആത്മാക്കൾക്കും നിർദ്ദേശങ്ങൾ നൽകുന്നതിനെ സൂചിപ്പിക്കുന്നു.
ആവണി അവിട്ടം
ബ്രാഹ്മണ യുവാക്കൾ വേദ പഠനം തുടങ്ങുന്നതും ആദ്യമായി പൂണൂൽ ധരിക്കുന്നതും ഈ ദിവസമാണ്. പൂണൂൽ ധരിക്കുന്നതോടെ അയാളുടെ അകക്കണ്ണ് അല്ലെങ്കിൽ വിഞ്ജാനത്തിൻറെ കണ്ണ് തുറന്നു എന്നാണ് സങ്കൽപ്പം.
വർഗ്ഗം:കേരളത്തിലെ വിശേഷദിനങ്ങൾ വർഗ്ഗം:ഹൈന്ദവാചാരങ്ങൾ
ഗോസ്റ്റ് ഫെസ്റ്റിവൽ
ഉത്ഭവം
ആധുനിക ഗോസ്റ്റ് ഫെസ്റ്റിവലിന്റെ സമയവും ഉത്ഭവ കഥയും ആത്യന്തികമായി പുരാതന ഇന്ത്യയിൽ യുലാൻപെൻ അല്ലെങ്കിൽ ഉല്ലമ്പന സൂത്രം എന്നറിയപ്പെടുന്ന മഹായാന ഗ്രന്ഥത്തിൽ നിന്നാണ് ഉത്ഭവിച്ചത്. {{refn|group=note|Karashima: On p. 302 'Although this sutra has often been regarded as apocryphal [Japanese version has in recent times], the contents and ideas in it are well rooted in India as we have seen above. In addition to that, the vocabulary and usage of Chinese words are more archaic, compared with Kumārajīva's corpus (401-413 CE), while they resemble greatly the translations by Dharmarakṣa (fl. 265?-311 CE). Moreover, the transliteration {{lang|zh|鉢和羅}} (EH pat γwa la > MC pwât γwâ lâ} of Skt. pravāra (ṇā), which only occurs in this sutra and its adaptation, i.e. the Baoen Fengpen jing 報恩奉盆經 (T. 16, no. 686, 780a20), indicates clearly that this sutra is not apocryphal but a genuine translation, because only somebody who knew the original Indian form was able to transliterate it thus correctly into Chinese. In conclusion, I assume that [<-preceding 3 words missing in Japanese version] this sutra is not apocryphal, but a translation from an Indian text translated by Dharmarakṣa or somebody else in pre-Kumārajīva times [Japanese version has 3rd to 4th century CE]. [c.f. p 189 for equivalent in Japanese version] c.f. p 301 for derivation of Yulan from Middle Indic (Gandhari) *olana.}}മൗദ്‌ഗല്യായന അഭിജ്ന നേടുകയും മരണമടഞ്ഞ മാതാപിതാക്കളെ തിരയാൻ പുതിയതായി കണ്ടെത്തിയ ശക്തികൾ ഉപയോഗിക്കുകയും ചെയ്യുന്ന സമയം സൂത്രം രേഖപ്പെടുത്തുന്നു. മരിച്ചുപോയ തന്റെ അമ്മ പ്രേതമായി വിശപ്പുള്ള പ്രേത ലോകത്തിൽ പുനർജനിച്ചതായി മൗദ്‌ഗല്യായന കണ്ടെത്തുന്നു. അവർ ക്ഷയിച്ച അവസ്ഥയിലായിരുന്നു. മൗദ്ഗല്യായന ഒരു പാത്രം അരി നൽകി അവരെ സഹായിക്കാൻ ശ്രമിച്ചു. നിർഭാഗ്യവശാൽ അരി കത്തുന്ന കൽക്കരിയായി മാറിയതിനാൽ ഒരു പ്രേതമെന്ന നിലയിൽ അവർക്ക് അത് കഴിക്കാൻ കഴിഞ്ഞില്ല. മൗദ്ഗല്യായന ബുദ്ധനോട് തന്നെ സഹായിക്കാൻ ആവശ്യപ്പെടുന്നു. അതിനാൽ, ഈ ജീവിതത്തിലും ഒരാളുടെ കഴിഞ്ഞ ഏഴ് ജീവിതത്തിലും ഒരാളുടെ ഇപ്പോഴത്തെ മാതാപിതാക്കളെയും മരിച്ച മാതാപിതാക്കളെയും എങ്ങനെ സഹായിക്കാമെന്ന് ബുദ്ധൻ വിശദീകരിക്കുന്നു. പ്രവാണ സമയത്ത് ((മൺസൂൺ സീസണിന്റെ അവസാനം അല്ലെങ്കിൽ വാസ), സാധാരണയായി ഇത് സംഭവിക്കുന്നത് ഏഴാം മാസത്തിലെ 15-ാം ദിവസമാണ്. സന്യാസ സമൂഹം മരണപ്പെട്ട മാതാപിതാക്കൾക്ക് സുകൃതം കൈമാറുന്നു.
പുറംകണ്ണികൾ
വർഗ്ഗം:ബുദ്ധ ആഘോഷങ്ങൾ
അർബൈൻ
ആശൂറ ദിനത്തിന് നാൽപ്പത് ദിവസങ്ങൾക്ക് ശേഷം നടക്കുന്ന ഒരു ഷിയാ മതപരമായ ആചരണമാണ് അർബൈൻ (അറബിക്: الأربعين, റോമനൈസ്ഡ്: അൽ-അർബാ‘ഇൻ, ലിറ്റ്. 'ഫോർട്ടി'), ചെഹല്ലോം (പേർഷ്യൻ: چهلم, "നാൽപ്പതാം ദിവസം"). മുഹറം മാസത്തിലെ പത്താം ദിവസം രക്തസാക്ഷിയായ മുഹമ്മദിന്റെ ചെറുമകനായ അൽ-ഹുസൈൻ ഇബ്‌ൻ അലിയുടെ രക്തസാക്ഷിത്വത്തെ ഇത് അനുസ്മരിക്കുന്നു. അൽ-ഹുസൈൻ ഇബ്‌നു അലിയും അദ്ദേഹത്തിന്റെ 71 കൂട്ടാളികളും ഹിജ്‌റ 61-ൽ (ക്രി. 680) കർബല യുദ്ധത്തിൽ ഉബൈദ് അള്ളാ ഇബ്‌നു സിയാദിന്റെ സൈന്യത്താൽ രക്തസാക്ഷികളായി.
പല മുസ്ലീം പാരമ്പര്യങ്ങളിലും കുടുംബാംഗങ്ങളുടെയോ പ്രിയപ്പെട്ടവരുടെയോ മരണത്തിന് ശേഷമുള്ള വിലാപത്തിന്റെ സാധാരണ ദൈർഘ്യം കൂടിയാണ് അർബെയിൻ അല്ലെങ്കിൽ നാൽപ്പത് ദിവസം. ലോകത്തിലെ ഏറ്റവും വലിയ വാർഷിക തീർത്ഥാടനമാണ് അർബയിൻ. ഇതിൽ 45 ദശലക്ഷം ആളുകൾ ഇറാഖിലെ കർബല നഗരത്തിലേക്ക് പോകുന്നു.
പശ്ചാത്തലം
പാരമ്പര്യമനുസരിച്ച്, ഇസ്‌ലാമിക കലണ്ടറിലെ ഹിജ്റ 61 വർഷം മുതൽ (10 ഒക്ടോബർ 680) കർബല യുദ്ധത്തിന് ശേഷമോ അടുത്ത വർഷം മുതൽ അർബയീൻ തീർഥാടനം നിരീക്ഷിക്കപ്പെടുന്നു. പാരമ്പര്യമനുസരിച്ച്, ഒരു സഹാബായും ആദ്യത്തെ അർബയിൻ തീർത്ഥാടകനുമായ ജാബിർ ഇബ്നു അബ്ദുൾ അള്ളാഹു ഹുസൈന്റെ ശ്മശാനസ്ഥലത്തേക്ക് ഒരു തീർത്ഥാടനം നടത്തിയപ്പോഴാണ് ഇത്തരമൊരു സമ്മേളനം നടന്നത്. അദ്ദേഹത്തിന്റെ വൈകല്യവും അന്ധതയും കാരണം അതിയ്യ ഇബ്‌നു സഅദും അദ്ദേഹത്തോടൊപ്പം ഉണ്ടായിരുന്നു. പാരമ്പര്യമനുസരിച്ച്, അദ്ദേഹത്തിന്റെ സന്ദർശനം മുഹമ്മദിന്റെ കുടുംബത്തിലെ അവശേഷിക്കുന്ന സ്ത്രീകളുമായും ഹുസൈന്റെ മകനും അനന്തരാവകാശിയുമായ ഇമാം അലി ഇബ്ൻ ഹുസൈൻ സൈൻ അൽ-ആബിദീന്റെയും (സൈൻ-ഉൽ-ആബിദീൻ എന്നും അറിയപ്പെടുന്നു) സന്ദർശനത്തോടൊപ്പമായിരുന്നു. യാസിദ് ഒന്നാമൻ, ഉമയ്യദ് ഖലീഫ ഡമാസ്കസിൽ എല്ലാവരെയും തടവിലാക്കപ്പെട്ടു.
സെയ്ൻ അൽ-ആബിദീൻ കർബല യുദ്ധത്തെ അതിജീവിക്കുകയും അഗാധമായ ദുഃഖത്തിൽ ഏകാന്ത ജീവിതം നയിക്കുകയും ചെയ്തു. ഉമയ്യദ് ഖിലാഫത്ത് ഏർപ്പെടുത്തിയ സമ്മർദ്ദത്തിലും കർശനമായ നിരീക്ഷണത്തിലും അദ്ദേഹം ജീവിച്ചു. ഐതിഹ്യമനുസരിച്ച്, ഇരുപത് വർഷക്കാലം അദ്ദേഹത്തിന്റെ മുമ്പിൽ വെള്ളം വയ്ക്കുമ്പോഴെല്ലാം അദ്ദേഹം കരയുമായിരുന്നു. ഒരു ദിവസം ഒരു ഭൃത്യൻ അദ്ദേഹത്തോട് പറഞ്ഞു: അല്ലാഹുവിന്റെ ദൂതന്റെ മകനേ! നിങ്ങളുടെ ദുഃഖം അവസാനിക്കാൻ സമയമായില്ലേ?’ അവൻ മറുപടി പറഞ്ഞു, ‘നിനക്ക് കഷ്ടം! പ്രവാചകനായ യാക്കോബിന് പന്ത്രണ്ട് ആൺമക്കളുണ്ടായിരുന്നു, അവരിൽ ഒരാളെ അല്ലാഹു അപ്രത്യക്ഷമാക്കി. നിരന്തര കരച്ചിൽ മൂലം അദ്ദേഹത്തിന്റെ കണ്ണുകൾ വെളുത്തു, ദുഃഖത്താൽ അവന്റെ തല നരച്ചു, അവന്റെ മകൻ ഈ ലോകത്ത് ജീവിച്ചിരുന്നെങ്കിലും അവന്റെ മുതുക് ഇരുട്ടിൽ കുനിഞ്ഞു. പക്ഷേ, എന്റെ അച്ഛനും സഹോദരനും അമ്മാവനും എന്റെ കുടുംബത്തിലെ പതിനേഴുപേരും എന്റെ ചുറ്റും അറുക്കപ്പെടുന്നത് ഞാൻ നോക്കിനിന്നു. എന്റെ ദുഃഖം എങ്ങനെ അവസാനിക്കണം?
ചില കാലഘട്ടങ്ങളിൽ അർബയ്‌നിന്റെ അനുഷ്ഠാനം നിരോധിച്ചിട്ടുണ്ട്. അതിൽ അവസാനത്തേത് ഇറാഖിന്റെ പ്രസിഡണ്ടായിരുന്ന സദ്ദാം ഹുസൈന്റെ (അറബ് ദേശീയവാദിയായി ഭരിച്ചിരുന്ന ഒരു സുന്നി, ഇസ്ലാമിക നവോത്ഥാനവുമായി ഏറ്റുമുട്ടി)കാലമായിരുന്നു. സദ്ദാമിന്റെ ഭരണത്തിൻ കീഴിൽ ഏകദേശം 30 വർഷക്കാലം, ഇറാഖിൽ അർബയിൻ പരസ്യമായി അടയാളപ്പെടുത്തുന്നത് നിരോധിച്ചിരുന്നു. 2003-ലെ ഇറാഖ് അധിനിവേശത്തെത്തുടർന്ന് 2003 ഏപ്രിലിലെ ആചരണം ലോകമെമ്പാടും പ്രക്ഷേപണം ചെയ്തു.
അവലംബം
വർഗ്ഗം:ഇസ്ലാമികം
ലില്ലിയൻ ഡിസ്നി
ഡിസ്നി സ്റ്റുഡിയോയിൽ അമേരിക്കൻ ഇൻക് ആർട്ടിസ്റ്റും വാൾട്ട് ഡിസ്നിയുടെ ഭാര്യയും ആയിരുന്നു ലില്ലിയൻ മേരി ഡിസ്നി (née Bounds; ഫെബ്രുവരി 15, 1899 - ഡിസംബർ 16, 1997)
ആദ്യകാലം
ഇഡഹോയിലെ സ്പാൾഡിങിൽ ലില്ലിയൻ മേരി ബൌണ്ട്സ് ജനിച്ചു. നസ് പെർസ് ഇന്ത്യൻ റിസർവേഷൻ എന്ന സ്ഥലത്തിനടുത്തുള്ള ലപ്വൈയിൽ വളർന്നു. അവിടെ പിതാവ് വില്ലാർഡ് ഇരുമ്പുപണിക്കാരനും ഫെഡറൽ മാർഷലുമായിരുന്നു. പത്തു മക്കളിൽ ഏറ്റവും ഇളയതായിരുന്നു ലില്ലിയൻ. പതിനേഴാം വയസ്സിൽ പിതാവിൻറെ മരണത്തെത്തുടർന്ന് കുടുംബം സാമ്പത്തിക ബുദ്ധിമുട്ടിലായിരുന്നു. ലപ്വൈ ഹൈസ്കൂളിൽ നിന്നും ബിരുദപഠനത്തിനു ശേഷം ലില്ലിയനും അമ്മയും ലെവീസ്റ്റണിലേക്ക് താമസം മാറി. ഒരു വർഷം ബിസിനസ് കോളേജിൽ പഠിച്ച ശേഷം 1923-ൽ തെക്കൻ കാലിഫോർണിയയിലേക്കു താമസം മാറി സഹോദരി ഹസെലിന്റെ കുടുംബത്തോടൊപ്പമുണ്ടായിരുന്നു. ഇങ്ക് ആൻഡ് പെയിൻറിലെ സെക്രട്ടറിയായി ഡിസ്നി സ്റ്റുഡിയോയിൽ ജോലിചെയ്യുമ്പോൾ അവർ വാൾട്ടിനെ കണ്ടുമുട്ടി.
വാൾട്ട് ഡിസ്നി വിവാഹം
1925 ജൂലൈ 13 ന് ലില്ലിയനും വാൾട്ട് ഡിസ്നിയും ഇഡഹോയിലുള്ള ലെവസ്റ്റണിലെ എപ്പിസ്കോപ്പൽ സഭയിൽ വിവാഹം കഴിച്ചു. എന്നിരുന്നാലും, വാൾട്ടിൻറെ മാതാപിതാക്കൾക്ക് വിവാഹത്തിന് പങ്കെടുക്കാൻ കഴിഞ്ഞില്ല. ലില്ലിയുടെ സ്വന്തം പിതാവ് രോഗബാധിതനായതുകൊണ്ട് ലെവസ്റ്റൺ ഫയർ ഡിപ്പാർട്ട്മെന്റിന്റെ മേധാവിയായിരുന്ന അവരുടെ അമ്മാവൻ മണവാട്ടിയുടെ ഉത്തരവാദിത്തം ഏറ്റെടുത്തു. ലില്ലി തന്നെത്താൻ ഡിസൈൻ ചെയ്ത വിവാഹവസ്ത്രമായിരുന്നു വിവാഹത്തിന് ധരിച്ചിരുന്നത്. അവർക്കും വാൽട്ടിനും ഉണ്ടായിരുന്ന ഡയാന (1933-2013), ഷാരോൺ (1935-1993) എന്നീ രണ്ട് പെൺമക്കളിൽ ഷാരോൺ അവരുടെ ദത്തുപുത്രിയായിരുന്നു. ലില്ലിയ്ക്ക് പത്തു പേരക്കുട്ടികളുണ്ടായിരുന്നു. അതിൽ ഏഴ് കുട്ടികൾ ഡയാനയുടേതും (husband Ron W. Miller) മൂന്നു കുട്ടികൾ ഷാരോണിൻറേതും (റോബർട്ട് ബ്രൌൺ, വില്യം ലണ്ട് എന്നീ രണ്ടു ഭർത്താക്കന്മാർ അവർക്കുണ്ടായിരുന്നു) ആയിരുന്നു.
അംഗീകാരം
പ്ലെയിൻ ക്രൈസി എന്ന അനിമേഷൻ ചിത്രത്തിലെ ഒരു ഇൻക് ആർട്ടിസ്റ്റായിട്ടായിരുന്നു അവരുടെ ചലച്ചിത്ര ജീവിതം. 1928-ൽ ന്യൂയോർക്കിൽ നിന്ന് കാലിഫോർണിയയിലേക്ക് ട്രെയിൻ യാത്ര നടത്തിയപ്പോൾ, ഭർത്താവിന്റെ ഏറ്റവും പ്രശസ്തമായ കഥാപാത്രമായ മിക്കി മൗസ് എന്ന പേര് ലില്ലിയാണ് നിർദ്ദേശിച്ചത്. വാൾട്ട് കാർട്ടൂൺ മൌസിന്റെ ചിത്രം ഭാര്യക്ക് കാണിച്ചു കൊടുക്കുകയും "മോർട്ടീമർ മൗസ്" എന്ന പേരിലാണ് അത് അറിയാൻ പോകുന്നത് എന്നറിയിക്കുകയും ചെയ്തു. മോർട്ടീമറിനുപകരം "മിക്കി മൗസ്" എന്ന പേര് നിർദ്ദേശിച്ചതിൽ അവർക്കു പിന്നീട് വളരെ അഭിമാനമുണ്ടായിരുന്നു.
പിന്നീട് വർഷങ്ങളും മരണവും
1966-ൽ വാൾട്ട് ഡിസ്നി മരണമടഞ്ഞതിനുശേഷം, ലില്ലിയൻ ഡിസ്നി 1968 മേയ് ജോൺ എൽ. ട്രുയിൻസിനെ വിവാഹം ചെയ്തു. 1987-ൽ ലോസ് ആഞ്ജലസിൽ ഒരു പുതിയ കൺസേർട്ട് ഹാൾ നിർമ്മിക്കാൻ 50 മില്യൺ ഡോളർ ലില്ലി വാഗ്ദാനം ചെയ്തു. കാലതാമസം നേരിട്ടതിനുശേഷം, 2003-ൽ അവരുടെ മരണത്തിനു ആറു വർഷത്തിനു ശേഷം വാൾട്ട് ഡിസ്നി കൺസൾട്ടിംഗ് ഹാൾ തുറന്നു. ലില്ലി കാലിഫോർണിയ ഇൻസ്റ്റിറ്റ്യൂട്ട് ഓഫ് ദി ആർട്ട്സിന്റെ സ്ഥാപനത്തിന് ആവശ്യമായ ഫണ്ടും നല്കിയിരുന്നു.
പുറം കണ്ണികൾ
വർഗ്ഗം:1899-ൽ ജനിച്ചവർ വർഗ്ഗം:1997-ൽ മരിച്ചവർ വർഗ്ഗം:അമേരിക്കൻ മനുഷ്യാവകാശപ്രവർത്തകർ
പി.വി. അബ്ദുൽ വഹാബ്
മുസ്‌ലിം ലീഗിന്റെ ഒരു രാഷ്ട്രീയ നേതാവും മുൻ രാജ്യ സഭാ അംഗവും (2004 - 2010) ഒരു വ്യവസായിയുമാണ് '''പി. വി. അബ്ദുൽ വഹാബ്'''. 130കോടിയുടെ ആസ്തിയുള്ള വിദേശ ബിസ്സിനസ് സ്ഥാപനങ്ങളുടെ ഉടമ കൂടിയണിദ്ദേഹം.
ജീവിതരേഖ
1950 ജൂലൈ ഒന്നിന് പുളിക്കൽ വീട്ടിൽ പി.വി. അലവിക്കുട്ടിയുടെയും വരിക്കോടൻ ഫാത്തിമയുടെയും മകനായി മലപ്പുറം ജില്ലയിലെ നിലമ്പൂരിൽ ജനിച്ചു. നിലമ്പൂർ ഗവ. മാനവേദൻ ഹൈസ്കൂളിലായിരുന്നു സ്കൂൾ വിദ്യാഭ്യാസം. തുടർന്ന് മമ്പാട് എം.ഇ.എസ് കോളജിലും പഠനം.
എം.എസ്.എഫ്.ലൂടെ പൊതുരംഗത്തെത്തിയ അബ്ദുൽവഹാബ് മുസ്‌ലിംലീഗ് സംസ്ഥാന സെക്രട്ടറി, ചന്ദ്രിക പത്രത്തിന്റെ ഡയരക്ടർ, യു.എ.ഇ കെ.എം.സി.സി ഉപദേശകസമിതി ചെയർമാൻ നിരവധി പദവികൾ വഹിച്ചിട്ടുണ്ട്. വിദ്യാഭ്യാസ-സാമൂഹിക-സാംസ്‌ക്കാരിക രംഗത്തെ മികച്ച സംഘാടകനും വിവിധ സംരംഭങ്ങളുടെ സാരഥിയുമാണ്. 2004 മുതൽ 2010 വരെ രാജ്യസഭാംഗമായിരുന്നു.
2015ലെ രാജ്യസഭയിലേക്കുള്ള ലീഗ് സ്ഥാനാർഥിയായി ഇദ്ദേഹം വീണ്ടും പ്രഖ്യാപിക്കപ്പെട്ടു.
വിവാദങ്ങൾ
2006ലെ രാജ്യസഭാ സീറ്റ് വഹാബിന് നൽകാനുള്ള തീരുമാനം ലീഗിനകത്തും പുറത്തും നിരവധി വിവാദങ്ങൾക്ക് വഴി വെച്ചു. ഇന്ത്യയിലെ പ്രഗൽഭരായ പാർലമെൻറെറിയറിൽ ഒരാളും ലീഗിന്റെ സമുന്നത നേതാവുമായിരുന്ന ജി.എം. ബനാത്ത്‌വാലക്ക് സീറ്റ് നിഷേധിച്ചു ലീഗിൽ യാതൊരു പ്രവർത്തന ചരിത്രവുമില്ലാത്ത വ്യവസായിയായ വഹാബിന് നൽകിയത് ലീഗിന്റെ പണാധിപത്യത്തിന്റെ ഉദാഹരണമാണെന്നും ആരോപണമുണ്ടായി. പാർട്ടിക്കകത്തും ഇതേ ചൊല്ലി കടുത്ത ഭിന്നഭിപ്രായങ്ങളുണ്ടായി. തന്റെ പിതാവും അന്ന് ലീഗ് സംസ്ഥാന പ്രസിടണ്ടുമായിരുന്ന മുഹമ്മദലി ശിഹാബ് തങ്ങൾ ആ തെറ്റായ തീരുമാനമെടുത്തതിൽ ഏറെ വേദനിച്ചിരുന്നു എന്ന് മകൻ മുനവ്വറലി വെളിപ്പെടുത്തുകയുണ്ടായി.
2015ലെ രാജ്യസഭാ സീറ്റ് തീരുമാനത്തിലും സമാനമായ വിവാദങ്ങൾ ഉടലെടുത്തു. ലീഗ് സംസ്ഥാന ജനറൽ സെക്രട്ടറി കെ.പി.എ. മജീദിനെ തഴഞ്ഞ് വീണ്ടും വഹാബിന് നൽകുന്നതിനെതിരെ ലീഗിൽ തന്നെ ഒരു വിഭാഗം ശബ്ദമുയത്തി. പഴയ തെറ്റ് ആവർത്തിക്കരുതെന്നു ശിഹാബ് തങ്ങളുടെ മകൻ അടക്കം പ്രസ്താവിച്ചു. എന്നാൽ വീണ്ടും വഹാബിനെ തന്നെ സ്ഥാനാർഥിയാക്കി ലീഗ് തീരുമാനമെടുത്തു.
2021 ൽ രാജ്യസഭയിലേക്ക് ലീഗ് സ്ഥാനാർത്ഥിയായി എതിരില്ലാതെ തെരഞ്ഞെടുക്കപ്പെട്ടു.
കുടുംബം
ജാസ്മിനാണ് ഭാര്യ. ജാബിർ അബ്ദുൽ വഹാബ്, ജാവിദ് അബ്ദുൽ വഹാബ്, അജ്മൽ അബ്ദുൽ വഹാബ്, അഫ്ദൽ അബ്ദുൽ വഹാബ് എന്നിവരാണ് മക്കൾ.
റീനു മാത്യൂസ്
ഒരു മലയാളചലച്ചിത്രനടിയും മോഡലുമാണ് റീനു മാത്യൂസ്. കൂടാതെ എമിറേറ്റ്സ് എയർലൈൻസിൽ എയർ ഹോസ്റ്റസായും റീനു പ്രവർത്തിക്കുന്നു.
പുറത്തേയ്ക്കുള്ള കണ്ണികൾ
വർഗ്ഗം:മലയാളചലച്ചിത്രനടിമാർ വർഗ്ഗം:1901-ൽ ജനിച്ചവർ
ബിയാങ്ക
വർഗ്ഗം:യുറാനസിന്റെ ഉപഗ്രഹങ്ങൾ
ആൾഡ്രിൻ
ആൾഡ്രിൻ ഒരു ഓർഗാനോക്ലോറിൻ കീടനാശിനിയാകുന്നു. 1970ൽ അതിന്റെ നിരോധനം വരെ ലോകവ്യാപകമായി ഉപയോഗിച്ചിരുന്നു. അത് നിറമില്ലാത്ത ഖരവസ്തുവാണ്. നിരോധനസമയം വരെ വിത്തിലും മണ്ണിലും ഇത് വളരെയധികം ഉപയോഗിച്ചുവന്നു. കൂടുതൽ കാലം നിലനിൽക്കുന്ന സൈക്ലോഡീൻ പ്രകൃതിക മലിനീകാരിയായി കുപ്രസിദ്ധമാണ്.
ആഗ്നസ് ചൗ
ഹോങ്കോംഗ് രാഷ്ട്രീയക്കാരിയും സാമൂഹിക പ്രവർത്തകയുമാണ് ആഗ്നസ് ചൗ ടിംഗ് (ചൈനീസ്: 周 庭, ജനനം 3 ഡിസംബർ 1996). ഡെമോസിസ്റ്റിന്റെ സ്റ്റാൻഡിംഗ് കമ്മിറ്റി മുൻ അംഗവും സ്കോളറിസത്തിന്റെ മുൻ വക്താവുമാണ്. ഹോങ്കോങ്ങിനായുള്ള സ്വയം നിർണയത്തിന്റെ പാർട്ടി വാദിച്ചതിനാൽ 2018-ലെ ഹോങ്കോംഗ് ദ്വീപ് ഉപതിരഞ്ഞെടുപ്പിനായുള്ള അവരുടെ സ്ഥാനാർത്ഥിത്വം, പ്രോ-ഡെമോക്രസി ക്യാമ്പിന്റെ പിന്തുണയോടെ അധികാരികൾ തടഞ്ഞു.
ആൾഡ്രിൻ
അവലംബം
വർഗ്ഗം:അപകടകരമായ രാസവസ്തുക്കൾ
ആഗ്നസ് ചൗ
സ്വകാര്യ ജീവിതം
ചൗ അവളുടെ ശിക്ഷണം അരാഷ്ട്രീയമെന്ന് വിശേഷിപ്പിച്ചു. ആയിരക്കണക്കിന് ചെറുപ്പക്കാർ മാറ്റത്തിനായി പ്രക്ഷോഭം നടത്തുന്ന ഒരു ഫേസ്ബുക്ക് പോസ്റ്റിൽ നിന്ന് പ്രചോദനം ഉൾക്കൊണ്ടാണ് അവളുടെ സാമൂഹിക പ്രവർത്തനം 15 വയസ്സിൽ തുടങ്ങിയത്. ചൗയുടെ അഭിപ്രായത്തിൽ, അവളുടെ കത്തോലിക്കാ വളർത്തൽ സാമൂഹിക പ്രസ്ഥാനങ്ങളിൽ അവളുടെ പങ്കാളിത്തത്തെ സ്വാധീനിച്ചു.
2014 -ൽ ചൗ ഹോങ്കോംഗ് ബാപ്റ്റിസ്റ്റ് യൂണിവേഴ്സിറ്റിയിൽ ചേർന്നു. അവിടെ ഗവൺമെന്റും അന്താരാഷ്ട്ര ബന്ധങ്ങളും പഠിച്ചു. ഹോങ്കോംഗ് ദ്വീപ് ഉപതെരഞ്ഞെടുപ്പിൽ മത്സരിക്കുന്നതിനായി 2018 ൽ ചൗ യൂണിവേഴ്സിറ്റി പഠനം അവസാന വർഷത്തേക്ക് മാറ്റിവച്ചു. ചൗ തന്റെ ബ്രിട്ടീഷ് ദേശീയതയും ഉപേക്ഷിച്ചു. അടിസ്ഥാന നിയമം അനുശാസിക്കുന്ന ഒരു യോഗ്യതാ ആവശ്യകതയായിരുന്നു ഇത്.
കന്റോണീസ്, മാൻഡാരിൻ, ഇംഗ്ലീഷ്, ജാപ്പനീസ് ഭാഷകളിൽ ചൗ നന്നായി സംസാരിക്കുന്നു. അനിമെ കണ്ട് അവൾ സ്വയം ജാപ്പനീസ് പഠിച്ചു. ജാപ്പനീസ് മാധ്യമങ്ങളിലും അഭിമുഖങ്ങളിലും വാർത്താ പരിപാടികളിലും ചൗ പ്രത്യക്ഷപ്പെട്ടു. ജപ്പാനിലെ മാധ്യമങ്ങൾ ഹോങ്കോങ്ങിന്റെ ജനാധിപത്യ അനുകൂല പ്രസ്ഥാനത്തിലെ പങ്കിനായി അവളെ "ജനാധിപത്യത്തിന്റെ ദേവി" (Goddess の as) എന്ന് പരാമർശിച്ചു.
2020 ഫെബ്രുവരിയിൽ, ചൗ ഒരു YouTube ചാനൽ ആരംഭിച്ചു, അവിടെ അവൾ കന്റോണീസ്, ജാപ്പനീസ് ഭാഷകളിൽ വ്ലോഗിംഗ് വീഡിയോകൾ അപ്‌ലോഡ് ചെയ്തു. 2020 ഡിസംബർ വരെ, ചൗവിന് 300,000 -ലധികം വരിക്കാരുണ്ടായിരുന്നു.
28 ജൂൺ 2021 -ൽ ചൗവിന്റെ ഫേസ്ബുക്ക് പ്രൊഫൈൽ ഇല്ലാതാക്കിയതായി പ്രാദേശിക ഹോങ്കോംഗ് മാധ്യമങ്ങൾ റിപ്പോർട്ട് ചെയ്തു. അവൾ സ്വന്തം പ്രൊഫൈൽ ഇല്ലാതാക്കിയോ എന്ന റിപ്പോർട്ടറുടെ ചോദ്യങ്ങളോട് ചൗ പ്രതികരിച്ചില്ല.
ആദ്യകാല ആക്ടിവിസം
വിദ്യാർത്ഥി പ്രവർത്തക ഗ്രൂപ്പായ സ്കോളാരിസത്തിന്റെ വക്താവായി 2012 ലാണ് ചൗ ആദ്യമായി ശ്രദ്ധിക്കപ്പെടുന്നത്. ഹോളി ഫാമിലി കാനോഷ്യൻ കോളേജിലെ ഒരു വിദ്യാർത്ഥിനിയായ ചൗ "ബ്രെയിൻ വാഷിംഗ്" എന്ന് വിമർശകർ കരുതുന്ന ധാർമ്മിക, ദേശീയ വിദ്യാഭ്യാസ പദ്ധതി നടപ്പിലാക്കുന്നതിൽ പ്രതിഷേധിച്ചു. ഒരു പ്രകടനത്തിനിടെ അവർ സഹപ്രവർത്തകരായ ജോഷ്വാ വോങ്, ഇവാൻ ലാം എന്നിവരെ കണ്ടു. പ്രസ്ഥാനം വിജയകരമായി കേന്ദ്ര ഗവൺമെന്റ് കോംപ്ലക്‌സിന് മുന്നിൽ തടിച്ചുകൂടിയ ആയിരക്കണക്കിന് പ്രതിഷേധക്കാരെ ആകർഷിച്ചു. ഇത് 2012 സെപ്റ്റംബറിൽ സർക്കാർ പിൻവാങ്ങാൻ ഇടയാക്കി.
2014 ൽ, ഹോങ്കോങ്ങിലെ തിരഞ്ഞെടുപ്പ് പരിഷ്കരണത്തിന് വേണ്ടി വിദ്യാർത്ഥി സംഘടനകളുമായി ചൗ സഹകരിച്ചു. നാഷണൽ പീപ്പിൾസ് കോൺഗ്രസ് സ്റ്റാൻഡിംഗ് കമ്മിറ്റി 2017 ലെ ചീഫ് എക്സിക്യൂട്ടീവ് തിരഞ്ഞെടുപ്പിനുള്ള നിയന്ത്രിത തിരഞ്ഞെടുപ്പ് ചട്ടക്കൂടിനെതിരെയുള്ള വർഗ്ഗ ബഹിഷ്കരണ പ്രചാരണത്തിന്റെ നേതാവായിരുന്നു ചൗ. അത് "കുട വിപ്ലവം" എന്ന് വിളിക്കപ്പെടുന്ന വൻ അധിനിവേശ പ്രതിഷേധത്തിലേക്ക് നയിച്ചു. കടുത്ത രാഷ്ട്രീയ സമ്മർദ്ദം ചൂണ്ടിക്കാട്ടി പ്രക്ഷോഭങ്ങൾക്കിടെ, ചൗ സ്‌കോളറിസത്തിന്റെ വക്താവ് സ്ഥാനം രാജിവയ്ക്കുന്നതുൾപ്പെടെ രാഷ്ട്രീയത്തിൽ നിന്ന് മാറി.
പുറംകണ്ണികൾ
വർഗ്ഗം:1996-ൽ ജനിച്ചവർ വർഗ്ഗം:ബി.ബി.സി. 100 സ്ത്രീകൾ
ജപ്പാൻ കടൽ
ജാപനീസ് ദ്വീപസമൂഹം, സഖാലിൻ ദ്വീപ്‌, കൊറിയൻ ഉപദ്വീപ്, ഏഷ്യൻ വൻകരയിലെ റഷ്യ എന്നിവയാൽ ചുറ്റപ്പെട്ട് കിടക്കുന്ന കടലാണ് ജപ്പാൻ കടൽ (Sea of Japan). ജാപ്പനീസ് ദ്വീപസമൂഹം ഈ കടലിനെ ശാന്തസമുദ്രത്തിൽനിന്നും വേർതിരിക്കുന്നു. പസഫിക് സമുദ്രത്തിൽ നിന്ന് പൂർണ്ണമായി കെട്ടിയടയ്ക്കപ്പെട്ടു കിടക്കുന്നതിനാൽ മദ്ധ്യധരണ്യാഴിയെപ്പോലെ, വേലിയേറ്റവും വേലിയിറക്കവും വളരെ കുറവായി അനുഭവപ്പെടുന്ന ഒരു കടലാണിത്. ഈ ഒറ്റപ്പെടൽ കടലിന്റെ ജന്തുജാല വൈവിധ്യത്തെയും ലവണത്വത്തെയും സ്വാധീനിക്കുന്നു. ഇവ രണ്ടും തുറന്ന സമുദ്രത്തേക്കാൾ താരമ്യേന ഇവിടെ കുറവാണ്. ഈ കടലിൽ കൂറ്റൻ ദ്വീപുകളോ ഉൾക്കടലുകളോ മുനമ്പുകളോ ഒന്നുംതന്നെയില്ല. സമീപസ്ഥമായ കടലുകളുമായും പസഫിക് മഹാ സമുദ്രവുമായും ബന്ധിപ്പിക്കുന്ന കടലിടുക്കിലൂടെ അകത്തേയ്ക്കും പുറത്തേയ്ക്കുമുള്ള ജലപ്രവാഹങ്ങളാണ് ഇതിന്റെ ജലത്തിൻറെ സംതുലിതാവസ്ഥ കൂടുതലായും നിർണ്ണയിക്കുന്നത്. ചുരുക്കം നദികൾ മാത്രം പതിക്കുന്ന ഈ കടലിലേക്ക് ഇവ നൽകുന്ന ജലത്തിന്റെ മൊത്തം സംഭാവന ഒരു ശതമാനത്തിനുള്ളിലായിരിക്കുകയും ചെയ്യുന്നു.
പേരുകൾ
ജപ്പാൻ കടൽ (Sea of Japan) എന്ന ഇംഗ്ലീഷ് പേരും സമാനമായ യൂറോപ്യൻ ഭാഷകളിലെ പേരുമാണ് വ്യാപകമായി ഉപയോഗിക്കപ്പെടുന്നതെങ്കിലും ഈ കടലിന്റെ സമീപപ്രദേശങ്ങളിൽ മറ്റ് പേരുകൾ നിലവിലുണ്ട്. ചൈനീസിൽ റിബെൻ ഹൈ Rìběn hǎi (日本海, ജപ്പാൻ കടൽ എന്നർഥം) അഥവാ ജിങ് ഹൈ (Jīng hǎi 鲸海, തിമിംഗല കടൽ "Whale Sea" എന്നർഥം) എന്നും, യപോൺസ്കൊയെ മോർ എന്ന് ( Yaponskoye more Японское море, ജപ്പാൻ കടൽ എന്നർഥം) റഷ്യയിലും ചോസൊൻ ടൊങ്ഗയെ (Chosŏn Tonghae 조선동해, കിഴക്കൻ കൊറിയൻ കടൽ) എന്ന് ഉത്തര കൊറിയയിലും, ഡോങ്ഗയെ (Donghae (동해, കിഴക്കൻ കടൽ) എന്ന് ദക്ഷിണ കൊറിയയിലും അറിയപ്പെടുന്നു.
ചരിത്രം
നൂറ്റാണ്ടുകളായി ജപ്പാൻ കടൽ ജപ്പാനെ, പ്രത്യേകിച്ച് മംഗോളിയക്കാരുടെ കരമാർഗ്ഗമുള്ള ആക്രമണങ്ങളിൽ നിന്ന് സംരക്ഷിച്ചുവന്നിരുന്നു. കാലങ്ങളായി ഏഷ്യൻ കപ്പലുകളും പതിനെട്ടാം നൂറ്റാണ്ട് മുതൽ യൂറോപ്യൻ കപ്പലുകളും ഇതുവഴി സഞ്ചരിച്ചിരുന്നു. 1733–1743 ലെ റഷ്യൻ പര്യവേഷണങ്ങൾ സഖാലിൻ ദ്വീപിന്റേയും ജാപ്പനീസ് ദ്വീപുകളേയും ഭൂപട ചിത്രീകരണം നടത്തി. 1780 കളിൽ, ഫ്രഞ്ച് പൌരനായ ജീൻ-ഫ്രാങ്കോയിസ് ഡി ഗാലപ്പ്, കോംറ്റെ ഡി ലാപ്രൗസ്, കടലിടുക്കിലൂടെ കടലിനു കുറുകെ വടക്കോട്ട് സഞ്ചരിക്കുകയും പിൽക്കാലത്ത്  അദ്ദേഹത്തിന്റെ പേര് നൽകപ്പെടുകയും ചെയ്തു. 1796-ൽ ഒരു ബ്രിട്ടീഷ് നാവിക ഉദ്യോഗസ്ഥനായിരുന്ന വില്യം റോബർട്ട് ബ്രോട്ടൺ ടാർടറി കടലിടുക്ക്, റഷ്യൻ ഫാർ ഈസ്റ്റിന്റെ കിഴക്കൻ തീരം, കൊറിയൻ ഉപദ്വീപ് എന്നിവിടങ്ങളിൽ പര്യവേക്ഷണം നടത്തി.
1803 നും1806 നുമിടയിൽ റഷ്യൻ നാവികനായിരുന്ന ആദം ജോഹാൻ വോൺ ക്രൂസെൻസ്റ്റേൻ നാദെഷ്ദ എന്ന കപ്പലിൽ ലോകപര്യടനത്തിനായി സഞ്ചരിക്കവേ ജപ്പാൻ കടലിലും ജാപ്പനീസ് ദ്വീപുകളുടെ കിഴക്കൻ തീരങ്ങളിലും പര്യവേക്ഷണം നടത്തിയിരുന്നു. 1849-ൽ മറ്റൊരു റഷ്യൻ പര്യവേക്ഷകനായിരുന്ന ഗെന്നഡി നെവെൽസ്‌കോയ് ഭൂഖണ്ഡത്തിനും സഖാലിൻ ദ്വീപിനും ഇടയിലുള്ള കടലിടുക്ക് കണ്ടെത്തുകയും ടാർടറി കടലിടുക്കിന്റെ വടക്കൻ ഭാഗത്തിന്റെ ഭൂപട ചിത്രീകരണം നടത്തുകയും ചെയ്തു. 1853–1854, 1886–1889 എന്നീ വർഷങ്ങളിൽ ഉപരിതല താപനില അളക്കുന്നതിനും വേലിയേറ്റം രേഖപ്പെടുത്തുന്നതിനുമായി ഇവിടെ ഏതാനും റഷ്യൻ പര്യവേഷണങ്ങൾ നടത്തപ്പെട്ടിരുന്നു.
അമേരിക്കൻ നോർത്ത് പസഫിക് എക്സ്പ്ലോറിംഗ് ആന്റ് സർവേയിംഗ് എക്സ്പെഡിഷൻ (1853–1856), ബ്രിട്ടീഷ് ചലഞ്ചർ എക്സ്പെഡിഷൻ (1872–1876) എന്നിവയാണ് ഈ കടലിൽ പത്തൊൻപതാം നൂറ്റാണ്ടിൽ നടന്ന മറ്റ് ശ്രദ്ധേയങ്ങളായ പര്യവേഷണങ്ങൾ. കടൽജീവി വൈവിദ്ധ്യത്തെക്കുറിച്ച് വി. കെ. ബ്രാഷ്നികോവ് 1899–1902 ലും, പി. യു. ഷ്മിഡ്റ്റ്1903–1904 ലും വിശദീകരിച്ചിരുന്നു. ഷ്മിത്ത്. ജാപ്പനീസ് സമുദ്രത്തെക്കുറിച്ചുള്ള ശാസ്ത്രീയ പഠനങ്ങൾ 1915 ൽ മാത്രം ആരംഭിക്കുകയും 1920 മുതൽ ഇത് വ്യവസ്ഥാപിതമായിത്തീരുകയും ചെയ്തു.
ക്രസീഡിയ
യുറാനസിന്റെ ഒരു ഉപഗ്രഹമാണ് ക്രസീഡിയ. ഇത് യുറാനസിൽ നിന്നും 61,800 കി.മീ. അകലെ മദ്ധ്യരേഖാതലത്തിൽ വൃത്താകൃതി പാതയിലൂടെ 11 മണിക്കൂർകൊണ്ട് ഒരു പ്രദക്ഷിണം പൂർത്തിയാക്കുന്നു. 66 കി.മീ. ആണ് ഇതിന്റെ വ്യാസം. ഇതിന്റെ ഘടനയുടെ വിശദാംശങ്ങൾ ലഭ്യമല്ല. ഭാവിയിൽ വേഗം കുറഞ്ഞ് ഉടഞ്ഞ് മാതൃഗ്രഹത്തിൽ വീഴുവാനോ വലയമായി തീരുവാനോ ഉള്ള സാധ്യത ഈ ഉപഗ്രഹത്തിനുണ്ട്.
വർഗ്ഗം:യുറാനസിന്റെ ഉപഗ്രഹങ്ങൾ
നാഷണൽ ഇൻസ്റ്റിറ്റ്യൂട്ട് ഓഫ് ന്യൂട്രീഷൻ, ഹൈദരാബാദ്
ഹൈദരാബാദിൽ സ്ഥിതിചെയ്യുന്നതും പൊതുജനാരോഗ്യം, പോഷണം, ട്രാൻസ്ലേഷണൽ റിസർച്ച് എന്നിവവിൽ ഗവേഷണം നടത്തുന്നതുമായ ഒരു സ്ഥാപനമാണ് നാഷണൽ ഇൻസ്റ്റിറ്റ്യൂട്ട് ഓഫ് ന്യൂട്രീഷൻ ( എൻഐഎൻ ). ഇന്ത്യയിലെ ഏറ്റവും പഴക്കം ചെന്ന ഗവേഷണസ്ഥാപനങ്ങളിൽ ഒന്നായ ഇത് ഏറ്റവും വലുതുമായ ഗവേഷണ കേന്ദ്രങ്ങളിലൊന്നായ ഇത് ഉസ്മാനിയ സർവകലാശാലയ്ക്ക് സമീപമാണ് സ്ഥിതിചെയ്യുന്നത്. ഇന്ത്യൻ കൗൺസിൽ ഓഫ് മെഡിക്കൽ റിസർച്ചിന് കീഴിലുള്ള ഏറ്റവും വലിയ സ്ഥാപനമാണിത്. നിലൂഫർ ഹോസ്പിറ്റൽ ഫോർ വുമൺ ആന്റ് ചിൽഡ്രൻ, ഗവൺമെന്റ് മെറ്റേണിറ്റി ഹോസ്പിറ്റൽ, ഗാന്ധി മെഡിക്കൽ കോളേജ്, ഹൈദരാബാദിലെ ഉസ്മാനിയ ജനറൽ ഹോസ്പിറ്റൽ തുടങ്ങി വിവിധ ആശുപത്രികളിൽ ഈ ഇൻസ്റ്റിറ്റ്യൂട്ടിന്റെ ക്ലിനിക്കൽ, ശിശുപോഷണഗവേഷണ വാർഡുകളുണ്ട്.
ഗവേഷണം
വലത്ത്‌|ലഘുചിത്രം| ഫ്ലോ സൈറ്റോമെട്രി - ഇമ്മ്യൂണോളജി വലത്ത്‌|ലഘുചിത്രം| [[പ്രൈമേറ്റ് എക്സ്പിരിമെന്റൽ മെഡിസിൻ & സർജറി യൂണിറ്റ്]] വലത്ത്‌|ലഘുചിത്രം| നാഷണൽ സെന്റർ ഫോർ ലബോറട്ടറി ആനിമൽ സയൻസസ് വലത്ത്‌|ലഘുചിത്രം| മൈക്രോസ്കോപ്പി - ബയോകെമിസ്ട്രി വലത്ത്‌|ലഘുചിത്രം| കോൺഫോക്കൽ മൈക്രോസ്‌കോപ്പി - ബയോകെമിസ്ട്രി ക്ലിനിക്കൽ ന്യൂട്രീഷൻ, ഔട്ട്കംസ് റിസർച്ച്, ഫാർമക്കോളജി, പാത്തോളജി, ടോക്സിക്കോളജി, ഫുഡ് കെമിസ്ട്രി, എൻ‌ഡോക്രൈനോളജി, മോളിക്യുലർ ബയോളജി, റീജനറേറ്റീവ് മെഡിസിൻ, കമ്മ്യൂണിറ്റി ന്യൂട്രീഷൻ,  നേത്രവിജ്ഞാനം, സ്പോർട്ട്സ് ന്യൂട്രീഷൻ എന്നീ മേഖലകളിൽ സ്ഥാപനം ഗവേഷണവും പേറ്റന്റുകൾക്കുവേണ്ടിയുള്ള പ്രവർത്തനവും നടത്തുന്നു. ഡബ്ല്യുഎച്ച്ഒ, എഫ്എഒ തുടങ്ങിയ ഏജൻസികൾ ഇൻസ്റ്റിറ്റ്യൂട്ടിനെ ഭക്ഷ്യ നിലവാരം, സുരക്ഷ, പോഷകാഹാരഗവേഷണം എന്നിവയിലെ മികവിന്റെ കേന്ദ്രമായി അംഗീകരിച്ചിട്ടുണ്ട്.
ജൂലിയറ്റ്
യുറാനസിന്റെ ഉപഗ്രഹമാണ് ജൂലിയറ്റ്. 84 കി.മീ. ആണ് ഇതിന്റെ വ്യാസം. യുറാനസിന്റെ മദ്ധ്യരേഖയ്ക്ക് സമാന്തരവും വൃത്താകൃതിയിലുള്ളതുമായ പ്രദക്ഷിണപഥത്തിലൂടെ 12 മണിക്കൂർ കൊണ്ട് ഒരുവട്ടം പ്രദക്ഷിണം പൂർത്തിയാക്കുന്നു. ഇത് യുറാനസിൽ നിന്നും 64,400 കി.മീ. ദൂരെയാണ് സ്ഥിതിചെയ്യുന്നത്
വർഗ്ഗം:യുറാനസിന്റെ ഉപഗ്രഹങ്ങൾ
നക്ഷത്രക്കണ്ടൽ
സൊനറേഷ്യേസി ജനുസ്സിൽ പെട്ട ഒരു കണ്ടൽ ഇനമാണ് നക്ഷത്രക്കണ്ടൽ. ചക്കരക്കണ്ടൽ ചെടികളോട് ഏറെ സാമ്യമുണ്ട്. ഇവയ്ക്കും മറ്റു കണ്ടലുകളെപ്പോലെ ജലനിരപ്പിനു മുകളിൽ പൊന്തി നിൽക്കുന്ന ശ്വസന വേരുകളുണ്ട്. പൂക്കൾക്ക് നല്ല വെളുത്ത നിറമാണ്. ജനുവരി മുതൽ ഏപ്രിൽ മാസങ്ങൾ വരെയാണ് പൂക്കാലം. ആഗസ്ത് മാസം മുതൽ കായ്ക്കൾ കണ്ടു തുടങ്ങും. കായ്ക്കൾക്ക് നക്ഷത്ര ആകൃതിയാണ്.
പേരിനു പിന്നിൽ
വിത്തിന്റെ പിൻ ഭാഗത്ത് ദളങ്ങൾ നക്ഷത്രത്തിന്റേതിനു സമാനമായി കാണപ്പെടുന്നതു കൊണ്ട് ഈ പേര്.
പുറത്തേക്കുള്ള കണ്ണികൾ
വർഗ്ഗം:കണ്ടലുകൾ
ഡയാന ഡിസ്നി മില്ലർ
ഡയാന മേരി ഡിസ്നി മില്ലർ (ഡിസംബർ 18, 1933 - നവംബർ 19, 2013) വാൾട്ട് ഡിസ്നിയുടെയും അദ്ദേഹത്തിന്റെ ഭാര്യയായ ലില്ലിയൻ ഡിസ്നിയുടെയും (ദത്തെടുത്ത ഒരു മകളെ ഒഴിച്ചുനിർത്തിയാൽ ഉള്ള) ഏകമകൾ ആയിരുന്നു. ഡയാന കുടുംബത്തോടൊപ്പം വാൾട്ട് ഡിസ്നി ഫാമിലി മ്യൂസിയത്തിൻറെ സഹസ്ഥാപകയും വാൾട്ട് ഡിസ്നി ഫാമിലി ഫൌണ്ടേഷന്റെ ബോർഡ് ഓഫ് ഡയറക്ടർമാരുടെ പ്രസിഡന്റായിരുന്നു. വാൾട്ട് ഡിസ്നിയുടെ ജീവിതത്തെക്കുറിച്ചു പഠിക്കാനും ആഘോഷങ്ങൾക്കും സൃഷ്ടിപരതയും നവീകരണവും പ്രോത്സാഹിപ്പിക്കുന്നതിനും പ്രചോദിപ്പിക്കുന്നതിനും വേണ്ടിയായിരുന്നു 2009-ൽ തുറന്ന മ്യൂസിയം ആരംഭിച്ചത്.
പുറം കണ്ണികൾ
വർഗ്ഗം:1933-ൽ ജനിച്ചവർ വർഗ്ഗം:2013-ൽ മരിച്ചവർ വർഗ്ഗം:അമേരിക്കൻ മനുഷ്യാവകാശപ്രവർത്തകർ
ശാക്തേയം
ശൈവ, വൈഷ്ണവ ഉപാസന രീതി പോലെ പ്രധാന ഹൈന്ദവവിഭാഗങ്ങളിൽപ്പെട്ട ഒന്നാണ് വാമചാരം അഥവാ ശാക്തേയം (Shaktism शाक्तं;)  ഭഗവതിയെ ഉപാസിക്കുന്ന രാജസപൂജ ആണ് ശക്തിപൂജ എന്നു വിശ്വാസം. മോക്ഷമാർഗ്ഗം മാത്രമായ മറ്റ് ആചാര പദ്ധതികളിലും നിന്ന് തികച്ചും വ്യത്യസ്തമായി ഭോഗമോക്ഷപ്രദമായ ഒരു ഉത്തമ തന്ത്രപദ്ധതി കൂടിയാണ് ശാക്തേയം. അതായത് ഇഹാലോകത്തിൽ ഐശ്വര്യവും പരലോകത്തിൽ മോക്ഷവും ലഭിക്കുമെന്ന് സങ്കൽപം. ഇതിൽ ഉപാസിക്കപ്പെടുന്ന ദേവി ഉപാസകന്റെ പ്രാണശക്തി തന്നെയാണ് എന്ന് വിശ്വസിക്കപ്പെടുന്നു. അതിനാൽ ഇത് അദ്വൈതപൂജയായി കണക്കാക്കപ്പെടുന്നു. ഭദ്രകാളി പ്രധാനമായ ആരാധനാ പദ്ദതിയാണ് ശാക്തേയം. മഹാമായയും അനാദിയുമായ ദേവി ആദിപരാശക്തി  എന്ന ലോകമാതാവാണ്‌ പ്രപഞ്ചത്തിന്റെ സൃഷ്ടി, സ്ഥിതി, സംഹാരം എന്നിവയ്ക്കെല്ലാം മൂലകാരണമെന്ന് ശാക്തേയർ വിശ്വസിക്കുന്നു. മൂന്ന് രീതിയിൽ ആണ് അവർ ഭഗവതിയെ സങ്കൽപ്പിച്ചിരിക്കുന്നത്; മഹാകാളി, മഹാലക്ഷ്മി, മഹാസരസ്വതി എന്നിവയാണത്. മഹാകാളി സംഹാരം, മഹാലക്ഷ്മി പരിപാലനം അഥവാ ഐശ്വര്യം, മഹാസരസ്വതി സൃഷ്ടി അഥവാ വിദ്യ എന്നിങ്ങനെ പറയപ്പെടുന്നു. ബ്രഹ്മാവ് (രജോഗുണം), മഹാവിഷ്ണു(സത്വഗുണം), പരമശിവൻ(തമോഗുണം) എന്നീ ത്രിമൂർത്തികൾ പരാശക്തിയുടെ മറ്റൊരു വകഭേദമാണ്. മറ്റുള്ള എല്ലാ ദേവതാസങ്കൽ‌പ്പങ്ങളും അവതാരങ്ങളും ജീവിവൈവിദ്ധ്യങ്ങളും പരാശക്തി എന്ന മൂലത്തിൽ നിന്നാണുണ്ടായത്. സ്ത്രീയാണ് സൃഷ്ടിയുടെ ആധാരം എന്ന സങ്കൽപ്പത്തിൽ നിന്നാണ് ശാക്തേയർ ശക്തിസ്വരൂപിണിയായ ഭഗവതിയെ ആരാധിച്ചത്. സ്ത്രീക്ക് മേൽക്കൈ ഉണ്ടായിരുന്ന ഒരു സമൂഹത്തിന്റെ ദേവതാ സങ്കല്പങ്ങൾ ആയും ഇതിനെ കണക്കാക്കുന്നു. ശാക്തേയ വിശ്വാസമനുസരിച്ചു എല്ലായിടത്തും നിറഞ്ഞു നിൽക്കുന്നതും എല്ലാ ചരാചരങ്ങളും മോക്ഷം പ്രാപിക്കുന്നതും ആദിപരാശക്തിയെ തന്നെ ആണ്.
ദേവി സാക്ഷാൽ ശിവശക്തി ആണ്. നിർഗുണ പരബ്രഹ്മമായ ശിവന്റെ പാതി (അർദ്ധനാരീശ്വരൻ) ആയി ശിവനോടൊപ്പം സർവ്വവും സൃഷ്ടിച്ച ത്രിപുരസുന്ദരിയാണ് ആദിപരാശക്തി എന്ന് ശാക്തേയ ഗ്രന്ഥങ്ങളിൽ പറയുന്നു.
ശാക്തേയം വീരാരാധന കൂടിയാണ്. ക്ഷത്രിയ സ്വഭാവമുള്ള ഉപാസനാപദ്ധതി കൂടിയാണ്. പഴശ്ശിരാജ യുദ്ധത്തിന് പുറപ്പെടും മുൻപ് മൃദങ്കശൈലേശ്വരി ക്ഷേത്രത്തിൽ ഗുരുതി നടത്തി ദേവിയെ ഉപാസിച്ചിരുന്നതായി ചരിത്രം പറയുന്നു.
പരാശക്തിയുടെ മൂർത്തരൂപമായി ദുർഗ്ഗയെ (ശ്രീ പാർവതി) കണക്കാക്കപ്പെടുന്നു. കൂടാതെ ഭുവനേശ്വരി, ഭദ്രകാളി, ചണ്ഡിക, ചാമുണ്ഡേശ്വരി, അന്നപൂർണെശ്വരി, കാർത്യായനി, കുണ്ഡലിനി, കുറുംബ, പുതിയ ഭഗവതി പൂമാല ഭഗവതി തുടങ്ങി നിരവധി ഭാവങ്ങളിൽ സങ്കൽപിച്ചിരിക്കുന്നു. ഇതു കൂടാതെ തന്നെ പല ഭാവങ്ങളിലും ജഗദംബയെ സങ്കൽപ്പിക്കുന്നു. നവദുർഗ്ഗ, സപ്തമാതാക്കൾ, ദശമഹാവിദ്യ, അഷ്ടലക്ഷ്മി തുടങ്ങിയവയെല്ലാം മഹാമായയുടെ വിവിധ രൂപങ്ങളാണ്. . . ശാക്തേയ സമ്പ്രദായത്തിന്റെ പ്രധാന ഗ്രന്ഥങ്ങൾ ആഗമ നിഗമ ശാസ്ത്രങ്ങളാണ്. ശാക്തേയപൂജയിൽ സ്ത്രീക്ക് വളരെ പ്രാധാന്യം നൽകുന്നു. ശക്തിപൂജയിൽ പങ്കെടുക്കുന്നതിൽ നിന്നും സ്ത്രീയെ ഒരു കാരണവശാലും തടയാൻ പാടില്ല എന്നാണ് സങ്കൽപം. ഇതിൽ സ്ത്രീക്ക് അശുദ്ധി ഇല്ല, പ്രത്യേകമായി നടത്തുന്ന ശക്തിപൂജയിൽ ആർത്തവക്കാരായ സ്ത്രീകൾ പങ്കെടുക്കുന്നത് വിശേഷമാണ് എന്ന് വിശ്വാസം. ഉപാസകർ സ്ത്രീകളെ ബഹുമാനിക്കുന്നവർ ആയിരിക്കണം എന്ന് പ്രത്യേക നിഷ്കർഷയും ഇത്തരം ഉപാസനാ രീതിയിൽ ഉണ്ട്. ശക്തിപൂജക്ക് വർണ്ണമോ ജാതിയോ ലിംഗഭേദമോ ബാധകമല്ലാത്തതിനാൽ എല്ലാ വിഭാഗങ്ങളുടെയും ആരാധനാപദ്ധതി കൂടിയാണ് ശാക്തേയം. പ്രത്യേകിച്ചും മാതൃദേവതകളെ ആരാധനയിലെ ശാക്തേയം ഇതിന്‌ അഭേദ്യമായ ബന്ധമുണ്ട്. എങ്കിലും പിതൃ പാരമ്പര്യം പിന്തുടരുന്ന ബ്രാഹ്മണ വിഭാഗങ്ങളിൽ ഇത്തരം ഉപാസനാ പദ്ധതി പൊതുവേ കുറവാണ്. ഹൈന്ദവ വിഭാഗങ്ങളിലെ മാതൃദായക്കാരായ അബ്രാമണ വിഭാഗങ്ങളുടെ ഇടയിലാണ് ഇത് കൂടുതലും കണ്ടു വരുന്നത്. മാതാവിനോട് അവർക്ക് കൂടുതൽ സ്നേഹവും ബഹുമാനവും ഉണ്ടായിരിക്കണം എന്ന് ചിലർ വാദിക്കുന്നു. ഒരു വിഭാഗം തീയ്യർ, മൂസത്, അടിയോടി, കിരിയത്ത് നായർ, അടികൾ, ചാലിയ നായർ വിഭാഗം, പാണർ പുലയർ, വിശ്വകർമജർ മറ്റ് സമുദായങ്ങൾ എന്നിവർ പാരമ്പര്യമായി ശാക്തേയ ഉപാസകർ ആണെന്ന് കണക്കാക്കപ്പെടുന്നു.
കേരളത്തിൽ കാണപ്പെടുന്ന ഭുവനേശ്വരി, ഭദ്രകാളി, ചാമുണ്ഡി, ഭഗവതി ക്ഷേത്രങ്ങളിൽ ഒരു കാലത്ത് ഉണ്ടായിരുന്ന പ്രധാന ആരാധന പദ്ധതി ആയിരുന്നു ശാക്തെയം. കൊടുങ്ങല്ലൂർ ഭഗവതീ ക്ഷേത്രം, മാമാനിക്കുന്നു തുടങ്ങി മറ്റ് അനേകം ദേവീക്ഷേത്രങ്ങളിലും കുറുംബക്കാവുകളിലും ഈ സമ്പ്രദായം കാണാം. ഇന്നിതിന് കുറെയേറെ ആചാരലോപം സംഭവിച്ചിട്ടുണ്ട് എന്ന് ഉപാസകർ ചൂണ്ടിക്കാട്ടുന്നു. പണ്ട് കാലത്ത് തറവാടുകളിൽ സ്ഥാപിച്ചിരുന്ന ശക്തിപീഠത്തിലും, മച്ചകത്ത് കുടിയിരുത്തിയ കുലദേവതക്കും വർഷംതോറും ശാക്തേയപൂജ നടത്തിയിരുന്നു. കുടുംബത്തിന്റെ ഐശ്വര്യത്തിനും പ്രതാപം നിലനിർത്തുന്നതിനും വേണ്ടിയാണ് ഈ പൂജ ചെയ്തിരുന്നത് എന്നാണ് അവർ വിശ്വസിച്ചിരുന്നത്. ഇത് മിക്കവാറും ആ കുടുംബത്തിലെ അംഗം തന്നെയാവും ചെയ്യുന്നത്. നേപ്പാൾ, കാശ്മീർ, ബംഗാൾ എന്നിവിടങ്ങളിൽ ശാക്തേയ സമ്പ്രദായം വളർച്ച നേടിയിട്ടുണ്ട്. എന്നാൽ കാശ്മീരിൽ ഇന്നിത് അത്ര കണ്ടു പ്രചാരത്തിൽ ഇല്ല.
അവലംബം
വർഗ്ഗം:ശക്ത്യാരാധന വർഗ്ഗം:ഹിന്ദു വിഭാഗങ്ങൾ
റോസലിൻഡ്
യുറാനസിന്റെ ഉപഗ്രഹമാണ് റോസലിൻഡ്. 54 കി.മീ ആണ് ഇതിന്റെ വ്യാസം. ഇതിന്റെ ഉപരിതലത്തെക്കുറിച്ചോ ഘടനയെക്കുറിച്ചോ കൂടുതൽ വിവരങ്ങൾ ഇതുവരെ ലഭ്യമായിട്ടില്ല. ഇത് യുറാനസിൽ നിന്നും 69,900 കി.മീ. അകലെയാണ്. പ്രദക്ഷിണകാലം 13 മണിക്കൂറിൽ അല്പം കൂടുതൽ. മദ്ധ്യരേഖാതലത്തിലും വൃത്താകൃതിയിലുമുള്ളതാണ് ഇതിന്റെ പ്രദക്ഷിണപഥം.
വർഗ്ഗം:യുറാനസിന്റെ ഉപഗ്രഹങ്ങൾ
ബരീനാസ്
വെനസ്വേലയെ വിഭജിച്ചിരിക്കുന്ന 23 സംസ്ഥാനങ്ങളിൽ ഒന്നാണ് ബറിനാസ്. സംസ്ഥാനത്തിന്റെ തലസ്ഥാനം ബരിനാസ് നഗരമാണ്. ബരിനാസ് സംസ്ഥാനത്തിന്റെ ഉപരിതല വിസ്തീർണ്ണം ഏകദേശം 35,200 ചതുരശ്ര കിലോമീറ്റർ ആണ്. 2015 ൽ കണക്കുകൂട്ടിയതു പ്രകാരം സംസ്ഥാനത്തെ ആകെ ജനസംഖ്യ 970,689 ആണ്.
ചരിത്രം
ജോർജ് വോൺ സ്പിയർ, നിക്കോളസ് ഫെഡെമാൻ എന്നിവർ തങ്ങളുടെ ആൻഡീസിലേയ്ക്കുള്ള യാത്രാമദ്ധ്യേ വഴിയിൽ 1534 ൽ ഈ മേഖലയിൽ പ്രവേശിച്ചു.
ഭൂമിശാസ്ത്രം
മുനിസിപ്പാലിറ്റികളും മുനിസിപ്പൽ ആസ്ഥാനങ്ങളും
ഗവർണർമാർ
2017 ജനുവരി 4 ന് അദാൻ ഷാവേസ് വെനിസ്വേലൻ സാംസ്കാരിക മന്ത്രിയായി സ്ഥാനമേറ്റെടുത്തതിനേത്തുടർന്ന് പകരമായി 2017 ജനുവരി 5 ന് സെനൈദാ ഗല്ലാർഡോ ബാരിനാസ് സംസ്ഥാന ഗവർണ്ണറായി സ്ഥാനമേറ്റു. ആരോഗ്യ കാരണങ്ങളാൽ ഏതാനും മാസങ്ങൾക്കുള്ളിൽ ഗല്ലാർഡോ രാജിവയ്ക്കുകയും 2017 ജൂണ് മാസത്തിൽ മുൻ വെനസ്വേലൻ പ്രസിഡന്റായിരുന്ന ഹൂഗോസ് ഷാവേസിന്റെ സഹോദനായ അർഗെനീസ് ഷാവേസ് ഗവർണറായി നിയമിക്കപ്പെടുകയും ചെയ്തു.
കംഫർട്ട് വിമെൻ
രണ്ടാം ലോകമഹായുദ്ധത്തിൽ, ഇമ്പീരിയൽ ജാപ്പനീസ് സൈന്യം, ജപ്പാൻ അധിനിവേശ പ്രദേശങ്ങളിൽ നിന്നും ലൈംഗിക അടിമകളായി പിടിച്ചുകൊണ്ടു പോയ സ്ത്രീകളെയും പെൺകുട്ടികളെയുമാണ് കംഫർട്ട് വിമെൻ എന്ന് വിളിച്ചിരുന്നത്.
അവലംബം
വർഗ്ഗം:യുദ്ധക്കുറ്റങ്ങൾ
റാനിയ രാജ്ഞി
ലഘുചിത്രം ലഘുചിത്രം|കണ്ണി=Special:FilePath/King_Abdullah_II_and_Queen_Rania_on_coronation_day_1999.jpg റാനിയ അൽ-അബ്ദുള്ള (رانيا العبد الله Rāniyā al-ʻAbd Allāh) ജോർദാനിലെ രാജ്ഞിയാണ്. 1970 ആഗസ്റ്റ് 31 ന് ജനിച്ചു ജോർദാൻ ഭരണാധികാരിയായ അബ്ദുള്ളാ ബിൻ അൽ ഹസൈൻ രാജാവിൻറെ ഭാര്യയാണവർ.
ജീവിതരേഖ
റാനിയ അൽ-യാസിൻ, തുൽക്കറമിൽ നിന്നുള്ള പാലസ്തീനിയൻ മാതാപിതാക്കളായ ഫൈസൽ സെദ്‍കി-യാസിൻറെയും ഇൽഹാം യാസിൻറെയും പുത്രിയായി കുവൈറ്റിലാണ് ജനിച്ചത്. കുവൈറ്റിലെ ജബ്രിയയിലുള്ള ന്യൂ ഇംഗ്ലീഷ് സ്കൂളിലെ പഠന ശേഷം കെയ്‍റോയിലെ അമേരിക്കൻ യൂണിവേഴ്സിറ്റിയിൽ നിന്ന് ബിസിനസ് അഡ്മിനിസ്ട്രേഷനിൽ ബിരുദം കരസ്ഥമാക്കി. അമേരിക്കൻ യൂണിവേഴ്സിറ്റിയിലെ ബിരുദത്തിനു ശേഷം സിറ്റി ബാങ്കിൽ മാർക്കറ്റിംഗ് വിഭാഗത്തിൽ ജോലിയ്ക്ക് ചേർന്നു. അമ്മാനിലെ ആപ്പിൾ കമ്പനിയിലും അവർ ജോലി ചെയ്തിരുന്നു.
വിവാഹം, കുടുംബം
1992 ഓഗസ്റ്റിൽ അബ്ദുള്ള ബിൻ അൽ ഹുസൈൻ എന്ന കിങ് അബ്ദുള്ള രണ്ടാമൻ, രാജകുമാരനായിരിക്കെയാണ് റാണിയയുമായി കണ്ടുമുട്ടുന്നത്. അതിന് ശേഷം ആറു മാസത്തിന് ശേഷം അവരുടെ വിവാഹ പ്രഖ്യാപനമുണ്ടായി. 1993 ജൂൺ 10ന് ഇരുവരും തമ്മിലുള്ള വിവാഹം നടന്നു. ഇവരിൽ രണ്ട് ആൺ മക്കളും രണ്ടു പെൺമക്കളുമുണ്ട്.
അവലംബം
വർഗ്ഗം:1970-ൽ ജനിച്ചവർ
ഭ്രൂണം
ഒരു ബഹുകോശ ജീവിയുടെ വികാസത്തിന്റെ പ്രാരംഭ ഘട്ടമാണ് ഭ്രൂണം. ബീജസങ്കലനം നടന്ന അണ്ഡം (സിക്താണ്ഡം) വികാസം പ്രാപിക്കുന്നതിന്റെ ആദ്യ ഘട്ടമാണ്. മനുഷ്യരിൽ ബീജസങ്കലനത്തിനു ശേഷം ഏകദേശം ഒമ്പതാം ആഴ്ച വരെ ഭ്രൂണം എന്നും തുടർന്ന് ജനനം വരെ അതിനെ ഗർഭസ്ഥ ശിശു എന്ന് വിളിക്കുന്നു. ഒരു ഭ്രൂണത്തിന്റെ വികസനം വിവിധ ഘട്ടങ്ങളിലൂടെ കടന്നുപോകുന്നു: ബ്ലാസ്റ്റുല (പ്രാരംഭ ഘട്ടം) - ബ്ലാസ്റ്റുലയിൽ കോശങ്ങളുടെ പൊള്ളയായ ബ്ലാസ്റ്റോമിയറും ആന്തരിക ദ്രാവകം നിറഞ്ഞ ഒരു അറയായ ബ്ലാസ്റ്റോകോയലും ഉൾപ്പെടുന്നു. ഗ്യാസ്ട്രുല - കോശങ്ങളുടെ മൈഗ്രേഷൻ. മോർഫോജെനിസിസ് - ടിഷ്യു വ്യത്യാസം. ഭ്രൂണത്തിന്റെ വികാസത്തെ എംബ്രിയോജെനിസിസ് എന്നും ഭ്രൂണങ്ങളെക്കുറിച്ചുള്ള പഠനത്തെ ഭ്രൂണശാസ്ത്രം എന്നും പറയുന്നു.
അവലംബം
വർഗ്ഗം:പ്രത്യുൽപ്പാദനം
മണലിത്തറ
കേരളത്തിലെ തൃശൂർ ജില്ലയിലുള്ള ഒരു ഗ്രാമമാണ് മണലിത്തറ. . തെക്കുംകര പഞ്ചായത്തിൽ ഉൾപ്പെടുന്ന ഗ്രാമമാണിത്. വടക്കാഞ്ചേരിയിൽ നിന്നും ഒരു 7 കിലോമീറ്റർ അകലെയാണ് മണലിത്തറ. മണലിത്തറയിൽ നിന്നും 3 കിലോമീറ്റർ അകലെയായി വഴനി അണക്കെട്ട് സ്ഥിതി ചെയ്യുന്നു. ജലസേചനത്തിനുള്ള തോട് മണലിത്തറ വഴി കടന്നുപോകുന്നു. വഴനി അണക്കെട്ടും ഇതു പോലെയുള്ള തോടുകളുമാണ് സമീപത്തുള്ള ഗ്രാമങ്ങളിലെ പ്രധാന ജലസ്രോതസ്സ്. ഇവിടുത്തെ ജനങ്ങൾ പ്രധാനമായും കൃഷിക്കാരാണ്.
ജനസംഖ്യ
2001 ലെ സെൻസസ് പ്രകാരം മണലിത്തറയിലെ ആകെയുള്ള ജനസംഖ്യ 7755 ആണ്. അതിൽ 3712 പുരുഷന്മാരും 4043 സ്ത്രീകളും ആണ്.
ആരാധനാലയങ്ങൾ
മണലിത്തറയിൽ പള്ളികളും ക്ഷേത്രങ്ങളും ഉണ്ട്. മച്ചാട് മാമാങ്കം ഇവിടുത്തെ ക്ഷേത്രത്തിലെ അറിയപ്പെടുന്ന ഒരു ആഘോഷമാണ്. മണലിത്തറയിൽ നിന്നും 4 കിലോമീറ്റർ അകലെയുള്ള തിരുവാണിക്കാവ് ക്ഷേത്രത്തിലാണ് ഈ ആഘോഷം നടക്കുന്നത്.
പാരമ്പര്യരോഗങ്ങൾ
ജനിതക വൈകല്യങ്ങൾ മൂലമുണ്ടാകുന്ന രോഗങ്ങളാണ് ജനിതകരോഗങ്ങൾ അഥവാ പാരമ്പര്യരോഗങ്ങൾ. ചില ജനിതകരോഗങ്ങൾ രക്ഷിതാക്കളിൽ നിന്നും കുട്ടികളിലേക്ക് പാരമ്പര്യമായി പകർന്നു കിട്ടുന്നവയാണ്. വേറെചിലവ പുതിയ മ്യൂട്ടേഷൻ വഴിയോ,DNAയിൽ വരുന്ന മാറ്റങ്ങൾ വഴിയോ സംഭവിക്കുന്നതാണ്. ഈ മ്യൂട്ടേഷനുകൾ ചിലപ്പോൾ അടുത്ത തലമുറകളിലേക്കും കൈമാറ്റം ചെയ്തേക്കാം. ഉദാ :- ഹീമോഫീലിയ മുതലായ രോഗങ്ങൽ.
വർഗ്ഗം:ജനിതക രോഗങ്ങൾ
ബലിൻഡ
യുറാനസിന്റെ ഉപഗ്രഹമാണ് ബലിൻഡ. 68 കി.മീ. ആണ് ഇതിന്റെ വ്യാസം. ഇതിന്റെ ഘടനയെ സംബന്ധിച്ച് കൂടുതൽ വിവരങ്ങൾ ഇതുവരെ ലഭ്യമായിട്ടില്ല. യുറാനസിൽ നിന്നും 75,000 കി.മീ. ദൂരെ ഇത് സ്ഥിതി ചെയ്യുന്നു. 16 മണിക്കൂർ കൊണ്ട് മാതൃഗ്രഹത്തെ ഒരു വലം വയ്ക്കുന്നു. മദ്ധ്യരേഖയ്ക്ക് സമാന്തരവും വൃത്താകൃതിയിലുമുള്ളതാണ് ഇതിന്റെ പ്രദക്ഷിണപഥം.
മാൽവേസീ
സപുഷ്പികളിൽപ്പെടുന്ന ഒരു സസ്യകുടുംബമാണ് മാൽവേസി (Malvaceae). 243 ജീനസ്സുകളിലായി ഏകദേശം 4225 -ൽ കൂടുതൽ സ്പീഷിസുകൾ ഇതിലുണ്ട്. ശൈത്യമേഖലകളൊഴികെയുള്ള പ്രദേശങ്ങളിൽ വളരുന്ന ഈ സസ്യകുടുംബത്തിലെ സസ്യങ്ങൾ കൂടുതലായും കണ്ടുവരുന്നത് ഉഷ്ണമേഖലകളിലാണ്. കുറ്റിച്ചെടികളും (ഉദാ., ഊർപ്പണം) ചെറുമരങ്ങളും (ഉദാ., വെടിനാർ) വൃക്ഷങ്ങളും വന്മരങ്ങളും (ഉദാ, വെടിപ്ലാവ്) ഉൾപ്പെടുന്ന സസ്യകുടുംബമാണ് മാൽവേസി. 300 -ഓളം സ്പീഷിസുകൾ ഉൾപ്പെടുന്ന ഹിബിസ്കസ് ആണ് ഈ സസ്യകുടുംബത്തിലെ വലിയ ജീനസ്സ്. കേരളീയർക്ക് പരിചിതങ്ങളായ ചെമ്പരത്തി, വെണ്ട, കൊക്കോ, പൂവരശ്ശ് തുടങ്ങിയ സസ്യങ്ങൾ മാൾവേസി സസ്യകുടുംബത്തിലുൾപ്പെടുന്നവയാണ്. പല സസ്യങ്ങളും ഔഷധഗുണമുള്ളവയും (ഉദാ., ഊരം) ഭക്ഷ്യയോഗ്യവുമാണ്(ഉദാ., വെണ്ട). ഈ സസ്യകുടുംബത്തിലെ സസ്യങ്ങളെ അലങ്കാരസസ്യങ്ങളായും നട്ടു വളർത്താറുണ്ട്.
സവിശേഷതകൾ
ഇവയുടെ ഇലകൾ ഏകാന്തരന്യാസം (alternate or spiral phyllotaxis) ക്രമീകരിക്കപ്പെട്ടതും ജാലികാസിരാവിന്യാസത്തോടു കൂടിയവയുമാണ്. ഇവയ്ക്ക് പത്രവൃന്തത്തിന്റെ അടിയിലായി ഉപപർണ്ണങ്ങൾ കാണപ്പെടുന്നു. ദ്വിലിംഗ സ്വഭാവത്തോടു കൂടിയ ഇവയുടെ പൂക്കൾ പ്രസമത (കൃത്യം മൂന്നായി വിഭജിക്കാവുന്ന-actinomorphy)പാലിക്കുന്നവയാണ്. വെവ്വേറെയോ അല്ലെങ്കിൽ  താഴ്ഭാഗം കൂടിച്ചേർന്നതോ ആയ  അഞ്ച് വിദളങ്ങളും മിനുസമുള്ള വെവ്വേറെ നിൽക്കുന്ന അഞ്ച് പുഷ്പദളങ്ങളും കൂടിച്ചേർന്നതാണ് ഇവയുടെ പുഷ്പവൃന്തം. പുംബീജപ്രധാനമായ കേസരങ്ങളുടെ(stamen)കീഴ്ഭാഗം കൂടിച്ചേർന്നും അതിന്റെ മുകൾ ഭാഗത്ത് തമ്മിൽ അകന്നും ഓരോന്നിന്റേയും അഗ്രഭാഗങ്ങളിൽ ഏകകോശ പരാഗി(Anther)കളും ഉൾപ്പെടുന്നതാണ് ഇവയുടെ കേസരപുടം. ഉയർന്ന അണ്ഡാശയത്തോടുകൂടിയ ഇവയുടെ അണ്ഡാശയവും(Ovary) അതിൽ രണ്ടോ അതിൽ കൂടുതലോ അറകളും ഓരോ അറകളിലും ഒന്നോ അതിലധികമോ അണ്ഡകോശങ്ങളും(Ovules) ചേർന്നതാണ് ഇവയുടെ ജനിപുടം (Gynoecium). വഴുവഴുപ്പോടു കൂടിയ നീരുള്ളവയാണ് മിക്ക സസ്യങ്ങളും. പശിമയുള്ള രോമാവൃതമായിരിക്കും ഇവയുടെ കായ്കൾ.
കേരളത്തിൽ
ഈ കുടുംബത്തിലെ കേരളത്തിൽ കണ്ടുവരുന്ന അംഗങ്ങൾ വെടിനാർ, ബാൽസ, ഊർപ്പണം, ഇലവ്, വെടിപ്ലാവ്, ആനെക്കാട്ടിമരം, ആനത്തൊണ്ടി, വീമ്പ്, ചെറുകൊന്ന, മലമ്പരത്തി, പമ്പരം, വക്ക, കല്ലിലവ്, പൂവരശ്ശ്, കാവളം, പരുത്തി, കൊക്കോ, പഞ്ഞിമരം, തൊണ്ടി, ചേഞ്ച് റോസ്, പനച്ചിയം, കാട്ടുപരത്തി, വെണ്ട, ചെമ്പരത്തി, ചണം, തുത്തി, മൊട്ടുചെമ്പരത്തി, വള്ളിക്കുറുന്തോട്ടി, ആനക്കുറുന്തോട്ടി, കാട്ടുപരുത്തി, ഊർപ്പം, കൊട്ടയ്ക്ക, ശിവപ്പരുത്തി, നറുത, വൈശ്യപ്പുളി, പുളിവെണ്ട, ഇടംപിരി വലംപിരി, വെള്ളൂരം, ഭസ്മവള്ളി, തിരുക്കൊന്നമല്ലി, നൂൽപ്പരുത്തി, ചെറു ഊരം, മലവൂരം, കസ്തൂരിവെണ്ട, കൊട്ടക്ക, കാട്ടുരുദ്രാക്ഷം, എല്ലൂറ്റി, ചോലച്ചടച്ചി, വഴുക്കൽ, മുചുകുന്ദം, മലമ്പരുത്തി, തൈപ്പരുത്തി തുടങ്ങിയവയാണ്.
സാമ്പത്തിക പ്രാധാന്യം
നാരുകളാണ് ഈ കുടുംബത്തിലെ ഏറ്റവും സാമ്പത്തിക പ്രാധാന്യമുള്ള ഉൽപ്പന്നം. ലോകത്തിലെ പ്രധാനപ്പെട്ട മൂന്നു നാരുകളുടെ ഉറവിടം മാൽ‌വേസിയാണ്. കൂടാതെ ഭക്ഷണം, പാനീയങ്ങൾ, തടി, നാട്ടുവൈദ്യം, അലങ്കാരച്ചെടികൾ എന്നിവ ആയെല്ലാം ഇവ നല്ല സാമ്പത്തികപ്രാധാന്യമുള്ളവയാണ്.
നാര്
ഏറ്റവും പ്രാധനപ്പെട്ടത് പരുത്തിയാണ്. ഗോസ്സിപ്പിയം എന ജനുസിലെ നാലിനം സ്പീഷിസുകളിൽ നിന്നും പരുത്തി ലഭിക്കുന്നു. ലോകത്തെ ഏറ്റവും കൂടുതൽ ആവശ്യമുള്ള സ്വാഭാവികനാരാണ് പരുത്തി. വർഷം തോറും 2 കോടി ടൺ ആണ് വാർഷിക‌ ഉൽപ്പാദനം. ഏറ്റവും കൂടുതൽ പരുത്തി ഉൽപ്പാദിപ്പിക്കുന്നവർ ചൈന, അമേരിക്ക, ഇന്ത്യ, പാകിസ്താൻ എന്നീ രാജ്യങ്ങളാണ്. രണ്ടാമത് ചണം. കൊർക്കോറസ് ജനുസിലെ ചില ചെടികളിൽ നിന്നാണ് ചണം ലഭിക്കുന്നത്. ഇതും വളരെ പ്രാധാന്യമുഌഅ ഒരു നാണ്യവിളയാണ്. 20 ലക്ഷം ടൺ വാർഷിക ഉൽപ്പാദനമുള്ള ചണമാണ് രണ്ടാമത് ഏറ്റവും ഉണ്ടാക്കുന്ന സസ്യനാര്. ഇന്ത്യയും ബംഗ്ലാദേശുമാണ് ചണം ഉണ്ടാക്കുന്ന രാജ്യങ്ങളിൽ മുൻപന്തിയിൽ. 10 ലക്ഷം ടണ്ണുമായി മെസ്റ്റയാണ് മൂന്നാം സ്ഥാനത്ത്. ശിവപ്പരുത്തി, പുളിവെണ്ട എന്നിവയും നാരിനായി ഉപയോഗിക്കുന്നു. പഞ്ഞിമരം, പഞ്ഞിമരം എന്നിവയും നാരു നൽകുന്നുണ്ടെങ്കിലും തുണിയുണ്ടാക്കാനായി നൂൽ ആക്കിമാറ്റാൻ പറ്റാറില്ല. ജലരോധിയായ ഇവ പ്രധാനമായും കിടക്കകൾ ഉണ്ടാക്കാനും വൈദ്യുതരോധിയായും ഉപയോഗിക്കുന്നു.
ഭക്ഷണം
ഈ കുടുംബത്തിലെ ഏറ്റവും പ്രധാന ഭക്ഷ്യ ഉൽപ്പന്നം ഡുറിയാൻ ആണ്. കൂടാതെ വെണ്ട, ചോക്കളേറ്റ് ഉണ്ടാക്കാൻ ഉപയോഗിക്കുന്ന കൊക്കോ എന്നിവയും ഇലക്കറികളായി ഉപയോഗിക്കുന്ന മറ്റനേകം ചെടികളും ഇവയിൽ ഉണ്ട്.
സസ്യ എണ്ണകൾ
പരുത്തിയുടെയും മെസ്റ്റയുടെയും ഉപ ഉൽപ്പന്നമായ എൺനകൾ വ്യാവസായികപ്രാധാന്യമുള്ളതാണ്.
ഭക്ഷണ പാനീയങ്ങൾ
കോല നിറ്റിഡയും കൊക്കോയും ഭക്ഷ്യപാനീയങ്ങളും ഉണ്ടാക്കാൻ ഉപയോഗിക്കറുണ്ട്.
ഉപകുടുംബങ്ങൾ
ഈ സസ്യകുടുംബത്തിന് ഒമ്പത് ഉപകുടുംബങ്ങളാണുള്ളത്.
പുറത്തേക്കുള്ള കണ്ണികൾ
വ:മാൽവേസീ വർഗ്ഗം:സസ്യകുടുംബങ്ങൾ
പെരുഞ്ചെല്ലൂർ ചെപ്പേട്
കേരളത്തിലെ തളിപ്പറമ്പിലുള്ള പഴയ ഒരു ബ്രാഹ്മണസങ്കേതത്തെക്കുറിച്ച് പന്ത്രണ്ടാം നൂറ്റാണ്ടിൽ എഴുതപ്പെട്ട ചെമ്പ് തകിട് രേഖയാണ് പെരുഞ്ചെല്ലൂർ ചെപ്പേട്. കൊല്ലവർഷം 321 കന്നിമാസം 21 (1145 സപ്റ്റംബർ) എന്ന് കാലഗണന നടത്തിയിട്ടുണ്ട്. ചിറയ്ക്കൽ ടി. ബാലകൃഷ്ണൻ നായർ, ഡോ.കേശവൻ വെളുത്താട്ട്‌, തഞ്ചാവൂർ സർവകലാശാലാ പണ്ഡിതൻ വൈ. സുബരായലു തുടങ്ങിയ ചരിത്രകാരന്മാരും ഭാഷാപണ്ഡിതരും പെരിഞ്ചല്ലൂർ ചേപ്പേടിനെക്കുറിച്ച് പഠനം നടത്തിയിട്ടുണ്ട്.
ഈ രേഖ, രാഘവവാര്യരുടെ സഹായത്തോടെ ഡോ.കേശവൻ വെളുത്താട്ട്‌ 1976-ൽ വായിച്ചിരുന്നു. 1978 ൽ പ്രസിദ്ധീകരിച്ച ‘കേരളത്തിലെ ബ്രാഹ്മണസങ്കേതങ്ങൾ‘ എന്ന പുസ്തകത്തിലും ഇതിനെക്കുറിച്ച് പരാമർശമുണ്ട്. കേരളത്തിലെ ആദ്യകാല ബ്രാഹ്മണ അധിനിവേശങ്ങളിൽ പ്രധാനമാണ് പെരിഞ്ചല്ലൂർ എന്ന തളിപ്പറമ്പിലേത്. തളിപ്പറമ്പ് രാജരാജേശ്വരക്ഷേത്രം, തൃച്ചംബരം ശ്രീകൃഷ്ണ ക്ഷേത്രം എന്നീ ക്ഷേത്ര സങ്കേതങ്ങളുമായി ബന്ധപ്പെട്ടുകിടക്കുന്ന ബ്രാഹ്മണ അധിവാസകേന്ദ്രമാണ് പെരിഞ്ചല്ലൂർ. രേഖകൾ ലഭ്യമായിട്ടുള്ള ആദ്യത്തെ ബ്രാഹ്മണ അധിവാസ കേന്ദ്രംകൂടിയാണിത്.
ലിഖിതം
കേരളത്തിൽ നിന്നും കണ്ടെടുത്തതിൽ ഏറ്റവും പഴയ ലിഖിതമായ എ.ഡി 831-ലെ വാഴപ്പള്ളി ശാസനവുമായി നിരവധി വ്യത്യാസങ്ങൾ ഇതിൽ ഉണ്ടായിട്ടുണ്ട്. രണ്ടു വശവും എഴുതപ്പെട്ടിട്ടുള്ള ഈ ചെമ്പു തകിടിനു പന്ത്രണ്ടാം നൂറ്റാണ്ടിലെ വട്ടെഴുത്തിന്റെ സ്വഭാവമാണ് ലിപിക്ക്. താലവ്യാദേശം, ഐകാരലോപം, അനുനാസികാതിപ്രസം എന്നിവയുണ്ട്. പുരുഷഭേദനിരാസം ഇല്ല. അന്നത്തെ രാജാവായ കോലത്തിരിയും പെരുഞ്ചെല്ലൂരിലെ രണ്ടു ബ്രാഹ്മണസഭകളും ചേർന്ന് ഒരു സ്വകാര്യ ജന്മിയായ 'പുകൾമലൈച്ചേരി ചുവരൻ തേവനു' 707 ആനയച്ചുകൾ പലിശയ്ക്ക് കൊടുക്കുന്നതാണ് പ്രതിപാദ്യ വിഷയം. ഒന്നാം ചേരന്മാരുടെ കാലശേഷം കേരളത്തിൽ പ്രചാരമുണ്ടായിരുന്ന നാണയമാണ് ആനയച്ച്. ആനയച്ചിനെപ്പറ്റി പറയുന്ന ലഭ്യമായതിൽ ഏറ്റവും പഴയ പ്രാമാണിക രേഖ കൂടിയാണിത്. 707 ആനയച്ചുകൾക്ക് പണയമായി 100 പൊതി കൃഷിഭൂമിയാണ് ഈടുനൽകുന്നത്. ഒരു പൊതി ഭൂമി പത്തു പറക്കു തുല്യമാണ്. കൃഷിഭൂമി പണയം വെക്കുമ്പോൾ അവിടെ പണി ചെയ്തിരുന്നവരും കൂടെ പണയമാകുന്ന പതിവുണ്ടായിരുന്നെന്നും ഈ ചെപ്പേടിൽനിന്ന് വ്യക്തമാകുന്നുണ്ട്. ഇതുകൂടാതെ പലിശ നിരക്കിനെക്കുറിച്ചും രേഖയിൽ സൂചനയുണ്ട്.
ഇന്ന്
1976-ൽ കോഴിക്കോട് സർവ്വകലാശാല ചരിത്ര വിഭാഗത്തിനു ഭാഷാ ഗവേഷകനായ ചിറയ്ക്കൽ ടി. ബാലകൃഷ്ണൻ നായർ തന്റെ കൈവശം ഉണ്ടായിരുന്ന ഈ ചേപ്പേട് സംഭാവന ചെയ്താതായിരുന്നു. അവിടെ സൂക്ഷിച്ചിരുന്ന ചേപ്പേട് കാണാതായി, പിന്നീട് ഈ ചേപ്പേട് ബ്രിട്ടീഷ് ലൈബ്രറി (ലണ്ടൻ)-ൽ കണ്ടെത്തി.
അവലംബം
വർഗ്ഗം:കേരളത്തിലെ ചെപ്പേടുകൾ
കെ.പി.എ. മജീദ്
2021 മുതൽ തിരൂരങ്ങാടി മണ്ഡലത്തിൽ നിന്നുള്ള നിയമസഭാംഗമായി തുടരുന്ന മലപ്പുറം ജില്ലയിൽ നിന്നുള്ള മുതിർന്ന മുസ്ലീം ലീഗ് നേതാവാണ്  കാരുവള്ളി പതിക്കൽ അഹമ്മദ് മജീദ്  എന്നറിയപ്പെടുന്ന  കെ.പി.എ.മജീദ്.(ജനനം : 15 ജൂലൈ 1950)  1980 മുതൽ 2001 വരെ മങ്കടയിൽ നിന്നുള്ള നിയമസഭാംഗമായും 1992 മുതൽ 1996 വരെ ഒൻപതാം കേരള നിയമസഭയിലെ ഗവ.ചീഫ് വിപ്പായും പ്രവർത്തിച്ചിട്ടുണ്ട്.
ജീവിതരേഖ
മലപ്പുറം ജില്ലയിലെ പെരിന്തൽമണ്ണ താലൂക്കിലെ മക്കരപ്പറമ്പിൽ അഹമ്മദിൻ്റെ മകനായി 1950 ജൂലൈ 15ന് ജനനം. കാരുവള്ളി പതിക്കൽ അഹമ്മദ് മജീദ് എന്നതാണ് ശരിയായ പേര്. പ്രീ-ഡിഗ്രിയാണ് വിദ്യാഭ്യാസ യോഗ്യത.
രാഷ്ട്രീയ ജീവിതം
1980-ലെ നിയമസഭ തിരഞ്ഞെടുപ്പിൽ മുസ്ലീം ലീഗ് ടിക്കറ്റിൽ മങ്കടയിൽ നിന്ന് ആദ്യമായി നിയമസഭാംഗമായി തിരഞ്ഞെടുക്കപ്പെട്ടു. 1982, 1987, 1991, 1996 എന്നീ വർഷങ്ങളിൽ നടന്ന നിയമസഭ തിരഞ്ഞെടുപ്പിൽ മങ്കടയിൽ നിന്ന് വീണ്ടും നിയമസഭയിലെത്തി.
2004-ന് ശേഷം തിരഞ്ഞെടുപ്പ് രാഷ്ട്രീയത്തിൽ നിന്ന് ഒഴിവായ മജീദ് പിന്നീട് ഏറെനാൾ പാർട്ടി നേതൃനിരയിൽ പ്രവർത്തിച്ചു. 2021-ലെ നിയമസഭ തിരഞ്ഞെടുപ്പിൽ തിരൂരങ്ങാടി മണ്ഡലത്തിൽ നിന്ന് വിജയിച്ച് വീണ്ടും നിയമസഭാംഗമായി.
മറ്റ് പദവികളിൽ
അവലംബം
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ വർഗ്ഗം:ആറാം കേരള നിയമസഭാംഗങ്ങൾ വർഗ്ഗം:ഏഴാം കേരള നിയമസഭാംഗങ്ങൾ വർഗ്ഗം:എട്ടാം കേരള നിയമസഭാംഗങ്ങൾ വർഗ്ഗം:ഒൻപതാം കേരള നിയമസഭാംഗങ്ങൾ വർഗ്ഗം:പത്താം കേരള നിയമസഭാംഗങ്ങൾ വർഗ്ഗം:പതിനഞ്ചാം കേരളനിയമസഭാ അംഗങ്ങൾ
ഗൾഫ് ഓഫ് അലാസ്ക
ശാന്തസമുദ്രത്തിന്റെ ഭാഗമായ ഒരു കടലാണ് ഗൾഫ് ഓഫ് അലാസ്ക (Gulf of Alaska Golfe d'Alaska, Зали́в Аля́ска) അലാസ്കയുടെ തെക്കൻ തീരത്തായി പടിഞ്ഞാറ് അലാസ്കൻ ഉപദ്വീപ് കൊഡൈക് ദ്വീപ് മുതൽ കിഴക്ക് അലക്സാണ്ഡർ ദ്വീപസമൂഹം വരെ വ്യാപിച്ചുകിടക്കുന്നു.
ദുർഘടമായ ഗൾഫ് ഓഫ് അലാസ്കയുടെ കടൽത്തീരത്തിൽ വനങ്ങൾ, പർവ്വതങ്ങൾ, കടലിൽ അവസാനിക്കുന്ന ഹിമാനികൾ എന്നിവ കാണപ്പെടുന്നു. അലാസ്കയിലെ ഏറ്റവും വലിയ ഹിമാനികളായ മലാസ്പിന ഗ്ലേഷ്യർ, ബെറിങ് ഗ്ലേഷ്യർ എന്നിവ ഈ കടൽത്തീരത്തായി സ്ഥിതിചെയ്യുന്നു. ആധുനിക കാലഘട്ടത്തിൽ രേഖപ്പെടുത്തിയ സുനാമികൾ ഏറ്റവും വലുത്, ഇവിടെ 1958-ൽ ലിറ്റുയ ഉൾക്കടലിൽ ഭൂകമ്പത്തെത്തുടർന്നുണ്ടായ 524 മീറ്റർ ഉയരമുണ്ടായിരുന്ന മെഗാസുനാമി ആയിരുന്നു.
അവലംബം
വർഗ്ഗം:ശാന്തമഹാസമുദ്രത്തിലെ കടലുകൾ
ലാമ്പാങ്
ലാമ്പാങ്, ലമ്പാങ് പ്രവിശ്യയുമായുള്ള ആശയക്കുഴപ്പം ഒഴിവാക്കാൻ നഖോൺ ലമ്പാങ് (นครลำปาง, ) എന്നും അറിയപ്പെടുന്നു, വടക്കൻ തായ്ലാന്റിലെ മൂന്നാമത്തെ വലിയ നഗരവും ലാമ്പാങ് പ്രവിശ്യ യുടേയും ലാമ്പാങ് ജില്ല യുടേയും തലസ്ഥാനവുമാണ്. ലാമ്പാങിന്റെ പരമ്പരാഗത പേരുകൾ വിയാംഗ് ലാക്കോൺ, ഖാലാങ് നഖോൺ എന്നിവയാണ്. നഗരം ഒരു വാണിജ്യ, ഗതാഗത കേന്ദ്രമാണ്. ബാങ്കോക്കിന് 601 കിലോമീറ്റർ വടക്കായും, ചിയാങ് മായിക്ക് 101 കിലോമീറ്റർ തെക്കുകിഴക്കായുമാണ് ഈ നഗരം സ്ഥിതിചെയ്യന്നത്.
ഭൂമിശാസ്ത്രം
വാങ് നദി യുടെ താഴ്‍വരയിൽ സ്ഥിതിചെയ്യുന്ന ലാമ്പാങ് നഗരത്തിന്റെ പടിഞ്ഞാറ് ഭാഗത്ത് ഖുൻ താൻ റേഞ്ചും, കിഴക്കുഭാഗത്ത് ഫിൻ പാൻ നാം റേഞ്ചുമാണ് അതിരുകൾ. ചാവോ ഫ്രായാ നദി യുടെ ഒരു പ്രധാന ഉപനദിയായ വാങ് നദി ഈ നഗരത്തിലൂടെ ഒഴുകുന്നു. വാങ് നദിയുടെ തെക്കുഭാഗത്ത് ആണ് ഈ നഗരം സ്ഥിതിചെയ്യുന്നത്. നഗരം പ്രധാനമായി വാങ് നദിയുടെ തെക്കുവശത്താണ് സ്ഥിതിചെയ്യുന്നത്, എന്നിരുന്നാലും നഗരത്തിന്റെ പഴയ ഭാഗങ്ങൾ വികസിച്ചിരിക്കുന്നത് നദിയുടെ വടക്കൻ ദിശയിലാണ്. ഇപ്പോൾ നഗരകേന്ദ്രം ലമ്പാങ് നദിയുടെ തെക്കുകിഴക്കൻ ഭാഗത്തേയ്ക്ക് ബുന്യവാത്, പഹോൺ യോതിൻ പാതകൾക്കു സമാന്തരമായി വികസിക്കുന്നു.
കാലാവസ്ഥ
സമീപത്തുള്ള പ്രവിശ്യകളോട് സമാനമായ താരതമ്യേന വരണ്ട കാലാവസ്ഥയാണ് ലാമ്പോങിൽ അനുഭവപ്പെടാറുള്ളത്. അവസാനത്തെ മഴയെ തുടർന്നാണ് "ശീതകാലം" ആരംഭിക്കുന്നത്, സാധാരണയായി നവംബറിൽ ആരംഭിക്കുന്ന മഴ മാർച്ച് വരെ നീളുന്നു. സൈബീരിയയിൽ നിന്നുവരുന്ന തണുത്ത വായു പിണ്ഡം ചിലപ്പോൾ രാത്രികാലത്തെ താപനില 10 ഡിഗ്രി സെൽഷ്യസുവരെ താഴ്ത്തുകയും ചെയ്യുന്നു. എന്നിരുന്നാലും ഇത് അപൂർവ്വമായി മാത്രം സംഭവിക്കുന്നതാണ്. ശീതകാലം വരണ്ടതും, പ്രകാശമാനമായതും പ്രസന്നമായ ദിവസങ്ങൾ സമ്മാനക്കുന്നതും, തണുപ്പുള്ളതും ഇടയ്ക്കിടെ മൂടൽമഞ്ഞുണ്ടാകുന്നതുമാണ്.
വേനൽക്കാലം സവിശേഷമായി മാർച്ച് മുതൽ ജൂൺ വരെയുള്ള മാസങ്ങളിലാണ്. ഏപ്രിലിൽ താപനില 40 ഡിഗ്രി സെൽഷ്യസ് വരെയായി ഉയരുന്നു. ഉച്ചകഴിഞ്ഞുള്ള സമയങ്ങളിൽ ഇടയ്ക്കിടെ ഇടിയോടുകൂടിയ മഴയും ആലിപ്പഴ വർഷവുമുണ്ടാകുന്നു. മഴക്കാലം ജൂൺ മുതൽ നവംബർ വരെ നീളുന്നതും മേയ് മാസത്തിൽ കനത്ത മഴയുണ്ടാകാറുണ്ട്. താരതമ്യേന ഒരു മഴനിഴൽപ്രദേശമായ ലാമ്പാങിൽ, അയൽ സംസ്ഥാനങ്ങളെ അപേക്ഷിച്ച് കുറഞ്ഞ നീർവീഴ്ചയാണു ലഭിക്കുന്നത്. സമീപകാലത്ത് ചിയാങ് മായിയിൽ സംഭവിച്ചതുപോലുള്ള വെള്ളപ്പൊക്കത്തിൽ നിന്നുള്ള കെടുതികൾ വളരെ അപൂർവ്വമായിട്ടേ ഇവിടെ ഉണ്ടാകാറുള്ളു.
സമ്പദ്‍വ്യവസ്ഥ
ലാമ്പാങ് പ്രവിശ്യയിൽ പരമ്പരാഗത നെൽകൃഷിയോടൊപ്പം, കൈതച്ചക്ക, കരിമ്പ് എന്നിവ പ്രധാന ഭക്ഷ്യ വിളകളായി കൃഷി ചെയ്യുന്നു. പ്രവിശ്യയിലെ മായേ മോഹ് ജില്ലയിൽ വൻതോതിലുള്ള ലിഗ്നൈറ്റ് നിക്ഷേപങ്ങളുള്ളതിനാൽ കൽക്കരി ഉപയോഗിച്ച് വൈദ്യുതി ഉത്പാദിപ്പിക്കുന്ന നിരവധി വൈദ്യുതിനിലയങ്ങൾ ഇവിടെ പ്രവർത്തിക്കുകയും അതിൽനിന്നുള്ള മലിനീകരണം പ്രാദേശിക ജനവിഭാഗങ്ങളെ ഗുരുതരമായി ബാധിക്കുകയും ചെയ്യുന്നു. സെറാമിക് വ്യവസായത്തിൽ വ്യാപകമായി ഉപയോഗപ്പെടുത്തുന്ന കയോലിന്റെ ഒരു വലിയ നിക്ഷേപം ലാമ്പാങിലുണ്ട്.
വിദ്യാഭ്യാസം
നേഴ്സറി വിദ്യാലയം, പ്രാഥമിക, ദ്വിതീയ, വൊക്കേഷണൽ സ്കൂളുകൾ ഉൾപ്പെടെ നിരവധി വിദ്യാഭ്യാസ സ്ഥാപനങ്ങൾ ലാമ്പാങിൽ പ്രവർത്തിക്കുന്നുണ്ട്. സ്കൂളുകളിൽ ഇംഗ്ലീഷ്, തായ്, ചൈനീസ് ഭാഷകൾ പഠിപ്പിക്കുന്നു.
ഷാനി പ്രഭാകരൻ
മലയാള ടെലിവിഷൻ മാധ്യമ പ്രവർത്തകയാണ് ഷാനി പ്രഭാകരൻ. ഇന്ത്യാവിഷൻ ചാനലിലൂടെ ടെലിവിഷൻ മാധ്യമരംഗത്തേക്ക് പ്രവേശിച്ചു. നിലവിൽ മനോരമ ന്യൂസ് അഥവാ എം.എം. ടി.വി. യിൽ ചീഫ് ന്യൂസ്  പ്രൊഡ്യൂസർ ആയി ജോലി ചെയ്യുന്നു.മനോരമ ന്യൂസിലെ കൌണ്ടർ പോയിന്റ് എന്ന വാർത്താ പരിപാടിയിലൂടെ ശ്രദ്ധേയയാണ് ഷാനി.
അവലംബം
വർഗ്ഗം:മലയാള മനോരമ ഗ്രൂപ്പ് വർഗ്ഗം:മലയാളം പത്രപ്രവർത്തകർ
വൃദ്ധി വിശാൽ
മലയാളത്തിലെയും തമിഴിലെയും ബാലതാരമായ ചലച്ചിത്രനടിയും നർത്തകിയുമാണ് വൃദ്ധി വിശാൽ.
അഭിനയ ജീവിതം
പൃഥ്വിരാജ് സുകുമാരൻ നായകനായ കടുവ, പ്രളയത്തെ ആസ്പതമാക്കിയ ടൊവിനോ തോമസ്, ആസിഫ് അലി തുടങ്ങിയവർ പ്രധാന വേഷത്തിൽ അഭിനയിച്ച 2018, സണ്ണി വെയ്ൻ, അന്ന ബെൻ തുടങ്ങിയാൽ പ്രധാന വേഷത്തിൽ അഭിനയിച്ച സാറാസ് തുടങ്ങിയ മലയാള ചിത്രങ്ങളിലും ജയ് നായകനായ തീരാ കാതൽ, ശ്രീകാന്ത് നായകനായ കോഫി വിത്ത് കാതൽ തുടങ്ങിയ തമിഴ് ചിത്രത്തിലും ബാല താരമായി അഭിനയിച്ചു.
സ്റ്റാനിസ്ലോ ലോറെന്റ്സ്
മുസിയോളജിയിലും കലാ ചരിത്രത്തിലും  അതീവ പാണ്ഡിത്യമുള്ള വ്യക്തിയായിരുന്നു  പോളണ്ടുകാരനായ    സ്റ്റാനിസ്ലോ ലോറെന്റ്സ്(1899 ഏപ്രിൽ 28 - 1991 മാർച്ച് 15). 1936 - 1982 കാലഘട്ടത്തിൽ വാഴ്സയിലെ നാഷ്ണൽ മ്യൂസിയത്തിന്റെ  ഡയറക്ടറായിരുന്നു അദ്ദേഹം. കൂടാതെ സെം എന്നു വിളിക്കപ്പെടുന്ന  പോളിഷ് പാർലമെന്റിന്റെ ഡെപ്യൂട്ടിയായും, സ്മാരകങ്ങളുടേയും, ചരിത്ര സ്ഥലങ്ങളുടേയും സംരക്ഷണത്തിനായുള്ള ഒരു യുനെസ്കോ വിദഗ്ദ്ധനായും ലോറെന്റ്സ് പ്രവർത്തിച്ചിട്ടുണ്ട്.
വർഗ്ഗം:1899-ൽ ജനിച്ചവർ വർഗ്ഗം:ഏപ്രിൽ 28-ന് ജനിച്ചവർ വർഗ്ഗം:1991-ൽ മരിച്ചവർ വർഗ്ഗം:മാർച്ച് 15-ന് മരിച്ചവർ
ടീയാൻ
പഞ്ചാബിലും ഹരിയാനയിലും ആഘോഷിക്കപ്പെടുന്ന ടീജ് ഉത്സവത്തെ പഞ്ചാബിൽ അറിയപ്പെടുന്ന പേരാണ് ടീയാൻ(ਤੀਆਂ). ഹരിയാനയിൽ ഈ ഉത്സവം ഹരിയാലി ടീജ് എന്നാണ് അറിയപ്പെടുന്നത്. പഞ്ചാബിജനത മഴക്കാലത്തെ വരവേൽക്കുന്നതിനായാണ് ഈ ഉത്സവം കൊണ്ടാടുന്നത്. ഈ ഉത്സവത്തിൽ പുത്രിമാർക്കും സഹോദരിമാർക്കുണാണ് കൂടുതൽ പ്രാധാന്യം നൽകുന്നത്.
ആഘോഷം
സാവൻ ചാന്ദ്ര മാസത്തിലെ മൂന്നാം ദിവസം മുതൽ ആരംഭിക്കുന്ന ഈ ഉത്സവം ആ മാസത്തിലെ പൗർണ്ണമി നാൾവരെ നീണ്ടുനിൽക്കും. ടീയാൻ ആഘോഷവേളകളിൽ വിവാഹിതരായ സ്ത്രീകൾ അവരുടെ മാതൃഭവനങ്ങളിലേക്ക് പോവുകയും ആഘോഷങ്ങളിൽ പങ്കെടുക്കുകയും ചെയ്യുന്നു. പണ്ടുകാലങ്ങളിൽ, പരമ്പരാഗതമായി വിവാഹിതരായ സ്ത്രീകൾ സാവൻ മാസം മുഴുവനും തങ്ങളുടെ മാതാപിതാക്കളുമായിട്ടായിരുന്നു ആഘോഷിച്ചിരുന്നത്.
സമ്മാനങ്ങൾ
ടിയാൻ ആഘോഷവേളകളിൽ സഹോദരിമാർക്ക് സഹോദരന്മാർ സന്ധാര എന്നറിയപ്പെടുന്ന സമ്മാനപ്പൊതി നൽകാറുണ്ട്. ഈ സമ്മാനപ്പൊതിയിൽ പഞ്ചാബി വസ്ത്രം /സാരി, ലഡു, വളകൾ, മൈലാഞ്ചി, ഊഞ്ഞാൽ എന്നിവ ഉൾപ്പെടുന്നു.
ഗിദ്ധയും ഊഞ്ഞാലാട്ടവും
ഉത്സവ നാളുകളിൽ സ്ത്രീകളും പെൺകുട്ടികളും ഗ്രാമങ്ങളിൽ ഒത്തുചേരുകയും ഊ‍ഞ്ഞാലാടുകയും, ഗിദ്ധ എന്ന നാടോടിനൃത്തം അവതരിപ്പിക്കുകയും മറ്റും ചെയ്യുന്നു.
പഞ്ചാബി ഭാഷയിൽ: ਓੁੱਚੇ ਟਾਹਣੇ ਪੀਂਘ ਪਾ ਦੇ ਜਿਥੇ ਆਪ ਹੁਲਾਰਾ ਆਵੇ Uchay tahne peeng pa de jithey aap hulara aavey Translation Hang my swing from a high tree branch ''where the swing moves by itself '' മലയാളം പരിഭാഷ കെട്ടുമെൻ ഊഞ്ഞാൽ ഉച്ഛശാഖയിൽ വൃക്ഷത്തിന്റെ
''ആടുവാൻ‌ അനസ്യൂതം പ്രപഞ്ചചക്രം പോലെ ''
വോസ്റ്റോക്ക് പ്രോഗ്രാം
ആദ്യമായി സോവിയറ്റ് പൗരന്മാരെ ഭൂമിയുടെ താഴ്ന്ന ഭ്രമണപഥത്തിൽ എത്തിച്ച് സുരക്ഷിതമായി തിരിച്ചെത്തിക്കാനുള്ള ഒരു സോവിയറ്റ് മനുഷ്യ ബഹിരാകാശ യാത്രാ പദ്ധതിയായിരുന്നു വോസ്റ്റോക്ക് പ്രോഗ്രാം.(Russian: Восто́к, IPA: [vɐˈstok], Orient or East) അമേരിക്കൻ ഐക്യനാടുകളിലെ പ്രോജക്റ്റ് മെർക്കുറിയുമായി മത്സരിച്ച്, യൂറി ഗഗാരിനെ ആദ്യത്തെ മനുഷ്യനായി ബഹിരാകാശത്ത് 1961 ഏപ്രിൽ 12 ന് വോസ്റ്റോക്ക് 1 ഒരൊറ്റ ഭ്രമണപഥത്തിൽ എത്തിക്കുന്നതിൽ വിജയിച്ചു. സെനിറ്റ് സ്പൈ സാറ്റലൈറ്റ് പ്രോജക്റ്റിൽ നിന്നാണ് വോസ്റ്റോക്ക് കാപ്സ്യൂൾ വികസിപ്പിച്ചെടുത്തത്. അതിന്റെ വിക്ഷേപണ റോക്കറ്റ് നിലവിലുള്ള ആർ -7 സെമിയോർക്ക ഇന്റർകോണ്ടിനെന്റൽ ബാലിസ്റ്റിക് മിസൈലിൽ (ഐസിബിഎം) നിന്ന് രൂപാന്തരപ്പെടുത്തി.
1961 നും 1963 നും ഇടയിൽ ജീവനക്കാരുള്ള ആറ് ബഹിരാകാശ യാത്ര പ്രോഗ്രാം നടത്തി. ഏറ്റവും ദൈർഘ്യമേറിയ യാത്ര അഞ്ച് ദിവസത്തോളം നീണ്ടുനിന്നു. ഒരു ദിവസത്തിന്റെ ഭാഗമായി അവസാനത്തെ നാലെണ്ണം ജോഡികളായി വിക്ഷേപിച്ചു. ഇത് പ്രോജക്റ്റ് മെർക്കുറിയുടെ 34 മണിക്കൂറിലധികം ദൈർഘ്യമേറിയ യാത്രയുടെയും ഒറ്റ ദൗത്യങ്ങളുടെയും ബോദ്ധ്യപ്പെടുത്തിയിരുന്ന കഴിവുകളെ മറികടന്നു.
1964 ലും 1965 ലും രണ്ട് വോസ്‌കോഡ് പ്രോഗ്രാം യാത്രകളാണ് വോസ്റ്റോക്കിനെ പിന്തുടർന്നത്. ഇതിൽ വോസ്റ്റോക്ക് കാപ്‌സ്യൂളിൽ മൂന്നും വലിയ വിക്ഷേപണ റോക്കറ്റിൽ രണ്ട് ഹ്യൂമൻ മോഡിഫിക്കേഷനുകളും ഉപയോഗിച്ചിരുന്നു.
പശ്ചാത്തലം
ലോകത്തിലെ ആദ്യത്തെ കൃത്രിമ ഉപഗ്രഹമായ സ്പുട്നിക് 1 1957-ൽ സോവിയറ്റ് ഭ്രമണപഥത്തിൽ എത്തിച്ചിരുന്നു. ബഹിരാകാശ പര്യവേഷണ ചരിത്രത്തിലെ അടുത്ത നാഴികക്കല്ല് ഒരു മനുഷ്യനെ ബഹിരാകാശത്ത് എത്തിക്കുക എന്നതായിരുന്നു. സോവിയറ്റും അമേരിക്കയും ഇതിൽ ഒന്നാമതാകാൻ ആഗ്രഹിച്ചു.
ബഹിരാകാശ സഞ്ചാരി തിരഞ്ഞെടുപ്പും പരിശീലനവും
1959 ജനുവരി ആയപ്പോഴേക്കും സോവിയറ്റ് മനുഷ്യ ബഹിരാകാശ യാത്രയ്ക്കുള്ള ഒരുക്കങ്ങൾ ആരംഭിച്ചു. സോവിയറ്റ് വ്യോമസേനയിലെ സാങ്കേതികർ കോസ്‌മോനാട്ട് സ്ഥാനാർത്ഥികൾ യോഗ്യതയുള്ള വ്യോമസേന പൈലറ്റുമാരാകണമെന്ന് നിർബന്ധിച്ചു. ഉയർന്ന ജി-ഫോഴ്സുകളുമായി സമ്പർക്കം പുലർത്തുക, ഇജക്ഷൻ സീറ്റ് അനുഭവം എന്നിവ പോലുള്ള പ്രസക്തമായ കഴിവുകൾ തങ്ങൾക്ക് ഉണ്ടെന്ന് വാദിച്ചു. 1959 ഏപ്രിലിൽ അമേരിക്കക്കാർ മെർക്കുറി സെവൻ തിരഞ്ഞെടുത്തു, ഇവരെല്ലാം വിമാന പശ്ചാത്തലമുള്ളവരായിരുന്നു. സ്ഥാനാർത്ഥികൾ ബുദ്ധിമാനും ഉയർന്ന സമ്മർദ്ദമുള്ള സാഹചര്യങ്ങളിൽ സുഖകരവും ശാരീരികമായി ആരോഗ്യമുള്ളവരുമായിരിക്കണം.
സോവിയറ്റ് ബഹിരാകാശ പദ്ധതിയുടെ മുഖ്യ ഡിസൈനർ സെർജി കൊറോലെവ് തീരുമാനിച്ചു, ബഹിരാകാശയാത്രികർ 25 നും 30 നും ഇടയിൽ പ്രായമുള്ള പുരുഷന്മാരായിരിക്കണം എന്നും 1.75 മീറ്ററിൽ കൂടുതൽ ഉയരമില്ലാത്തവരും 72 കിലോഗ്രാമിൽ കൂടുതൽ ഭാരമില്ലാത്തവരുമായിരിക്കണം.
1959 ജൂണിൽ ബഹിരാകാശയാത്രികരുടെ അന്തിമ ആവശ്യങ്ങൾ അംഗീകരിച്ചു. സെപ്റ്റംബറോടെ സാധ്യതയുള്ള ബഹിരാകാശയാത്രികരുമായുള്ള അഭിമുഖങ്ങൾ ആരംഭിച്ചു. ബഹിരാകാശത്തേക്ക് പറക്കുന്നതായി പൈലറ്റുമാരോട് പറഞ്ഞിട്ടില്ലെങ്കിലും, ചില പൈലറ്റുമാർ ഊഹിച്ചെടുത്തതായി സെലക്ഷൻ പ്രക്രിയയുടെ ചുമതലയുള്ള ഒരു ഡോക്ടർ വിശ്വസിച്ചു. അഭിമുഖ പ്രക്രിയയിലൂടെ വെറും 200 ൽ അധികം സ്ഥാനാർത്ഥികൾ അംഗീകാരം നേടിയെങ്കിലും ഒക്ടോബറോടെ കുറഞ്ഞ സമ്മർദ്ദങ്ങൾക്ക് വിധേയരാകുക, ഒരു സെൻട്രിഫ്യൂജ് ടെസ്റ്റ് എന്നിങ്ങനെയുള്ള ശാരീരിക പരിശോധനകൾ ആവശ്യമായി വന്നു.